sagorsarker/bangla-wikipedia huggingface dataset:
কাঁটা মান্দার

কাঁটা মান্দার হল বৃক্ষ জাতীয় সপুষ্পক উদ্ভিদ বিশেষ। এর (বৈজ্ঞানিক নাম: "erythrina fusca")। এটি Fabaceae পরিবারের সদস্য। ইরিথ্রিনা গণভুক্ত উদ্ভিদ সমূহ একত্রে মান্দার বা মাদার নামে পরিচিত। বাংলাদেশে বেশ কয়েক প্রজাতির মান্দার গাছ দেখতে পাওয়া যায়। কাঁটা মান্দার গাছ পানিয়া মান্দার নামেও পরিচিত। বিশ্বকবি রবীন্দ্রনাথ ঠাকুর এই প্রজাতির উদ্ভিদের নাম পারিজাত রাখেন।
বাংলা, গাঙ্গেয় সমভূমি অঞ্চল ও মায়ানমার এর আদি আবাস। বাংলাদেশে গাছটি বরিশাল, পটুয়াখালী, ভোলা, বরগুনা, কক্সবাজার, নোয়াখালী ও গঙ্গার নিম্ন এলাকায় বেশি দেখা যায়। দক্ষিণাঞ্চল ছাড়াও এটি বাংলাদেশের মধ্যাঞ্চলের একটি পরিচিত উদ্ভিদ।
এটি নরম কাণ্ডবিশিষ্ট বৃক্ষ। অসংখ্য কালো বর্ণের কাঁটা দ্বারা কাণ্ড পরিবেষ্টিত। শাখা-প্রশাখা ফ্যাকাশে ধূসর। বাকল গভীরভাবে ফাটা। পাতা সবুজ রঙের। দীর্ঘদিন পর হলদে হয়ে ঝরে পড়ে। শাখার আগায় ফুলের মঞ্জরি হয় এবং একটি মঞ্জরিতে একাধিক ফুল থাকে। বসন্তের শুরুতে ফাল্গুন মাসে গাছে ফুল আসে। ফুল টকটকে লাল (সিঁদুরে রঙ) এবং উজ্জ্বল বর্ণের, ৩.৪—৪.৩ সেন্টিমিটার লম্বা। ফল পড, পাকলে বহিত্বক ফেটে বীজ চারদিকে ছড়িয়ে পড়ে। বীজ কালো, বৃক্কাকার ও মসৃণ।
বাড়ির চারপাশে বেড়া দিতে, জ্বালানি কাঠ হিসেবে ও মাছের ঝাউ (পুকুর কিংবা নদীর অগভীর অংশে মাছ ধরার জন্য গাছের ডাল দিয়ে তৈরি আবাস) দেওয়ার কাজে এ গাছের ডাল ব্যবহার করা হয়। এছাড়াও দেশলাই তৈরিতে এই গাছ ব্যবহৃত হয়। পাকা তেঁতুল, সরিষার তেল ও মান্দারের লাল ফুল চটকিয়ে এক প্রকার চাটনি তৈরি করা হয়, যা বরিশাল এলাকায় ‘তেঁতুল বানানি’ নামে পরিচিত। কাঁটা মান্দার ফুল গ্রামের কিশোর-কিশোরীদের কাছে অতি প্রিয়। ফাল্গুন মাসে গো শালিক পাখি বাসা তৈরির জন্য এ গাছটিকে বেছে নেয়। 
বীজের মাধ্যমে এই গাছের বংশবিস্তার হয়। এছাড়া কলমের মাধ্যমেও এর চারা তৈরি করা যায়। বুনো গাছ হওয়ার কারণে যত্ন করার প্রয়োজন হয় না। কাঁটা মান্দার স্বাদু পানি ও জোয়ার-ভাটা এলাকায় ভালো জন্মে। এরা জলের কাছের ঝোপঝাড়ে বেড়ে ওঠে এবং কেটে না ফেললে অনেক বছর বাঁচে।
মেহগনি, শিশুসহ আগ্রাসী প্রজাতির গাছের কারণে এ গাছ ধীরে ধীরে গ্রামবাংলা থেকে হারিয়ে যাচ্ছে। তাছাড়া ইটের ভাটায় কাঠের জোগান ও দেশলাই তৈরিতে ব্যবহৃত হওয়ার কারণে পরিণত বয়সের কাঁটা মান্দার দেখা খুবই দুর্লভ।
বিপ্রদাস পালচৌধুরী

বিপ্রদাস পালচৌধুরী (১৮৫৭ - ২৫ অক্টোবর, ১৯১৪) একজন বাঙালি শিল্পপতি ও বাস্তুকার।
তার জন্ম হয়েছিল নদীয়ার মহেশগঞ্জে। পিতা মধুসূদন পালচৌধুরী ছিলেন অবিভক্ত নদিয়া জেলার সম্পত্তিশালী জমিদার। বিপ্রদাস কলকাতার প্রেসিডেন্সি কলেজ থেকে এফ.এ পাশ করেন ১৮৭৩ সালে এবং সিভিল ইঞ্জিনিয়ারিং পড়তে ইংল্যান্ডে যান।
ইংল্যান্ড থেকে ফিরে তিনি প্রথমে একটি পিতলের কারখানা স্থাপন করেন। পরে বহু টাকা ব্যায়ে চর্ম পরিষ্কারের কারখানা নির্মাণ করেন। বাঙালির শিল্পে উন্নতি ও স্বদেশী দ্রব্য নির্মাণের চেষ্টা করতেন। ইংরেজদের একচেটিয়া চা ব্যাবসায় বাঙালিদের মধ্যে যিনি প্রথম প্রবেশ করেন তাদের মধ্যে বিপ্রদাস পালচৌধুরী অন্যতম। দার্জিলিং এর গয়াবাড়ি টি এস্টেটে ফ্যাক্টরি তৈরি করেন তিনি। আধুনিক মনস্ক ব্যক্তি ছিলেন। সমাজ সংস্কারের চেষ্টায় কন্যাদের প্রত্যেককে উচ্চশিক্ষিত করে ও অসবর্ণ বিবাহ দিয়ে সৎ সাহস ও দৃষ্টান্ত স্থাপন করেছেন। কৃষ্ণনগর - নবদ্বীপ ন্যারো গেজ লাইন প্রতিষ্ঠার জন্যে প্রচুর জমি দান করেছিলেন। তার পুত্রবধূ ইলা পালচৌধুরী ছিলেন নদীয়ার সাংসদ ও বিখ্যাত সমাজসেবী।
তার স্মৃতিতে কৃষ্ণনগর শহরে বিপ্রদাস পালচৌধুরী ইনস্টিটিউট আছে যা জেলার একটি প্রথম সারির ইঞ্জিনিয়ারিং কলেজ হিসেবে পরিচিত। এটি নদীয়া জেলার প্রথম সরকারি ইঞ্জিনিয়ারিং কলেজ। এখানে তার একটি আবক্ষ মূর্তি আছে।
বিপ্রদাস পালচৌধুরী ২৫ অক্টোবর, ১৯১৪ খ্রিষ্টাব্দে লন্ডনে মারা যান।
হুইজ

হুইজ (উচ্চারণ who is এর ন্যায়) একটি জিজ্ঞাসা এবং প্রতিক্রিয়া প্রোটোকল যে ব্যাপকভাবে ডাটাবেসে ব্যবহৃত যেমন একটি ডোমেন নাম ( Name), একটি আইপি (IP) ঠিকানা ব্লক বা একটি স্বশাসিত সিস্টেম হিসাবে নিবন্ধিত ব্যবহারকারীরা বা, একটি ইন্টারনেট রিসোর্সের তথ্য-সমূহ সংরক্ষণ করে অনুসন্ধানের জন্য ব্যবহার করা হয়, কিন্তু একটি আরও অনেক কাজে ব্যবহার করা যায়। প্রোটোকল সংরক্ষণ করে এবং একটি পাঠযোগ্য বিন্যাসে ডাটাবেসের বিষয়বস্তু ব্যাবহারকারির কাছে বিতরণ করে। WHO IS প্রোটোকল জন্য RFC সালে নথিভুক্ত করা হয়।এবং এমন আরো অনেক কাজে who is ব্যবহার হয়।
 প্রোটোকল এর আগমন NICKAME প্রোটোকলের আদলে তৈরি ছিল এবং নাম(Neme)/আঙুল(Finger) প্রোটোকল, জন্য RFC 742 (1977) এর নির্দেশমালার উপর ভিত্তি করে ছিল। 1982 সালে NICNAME/ প্রোটোকল প্রথম নেটওয়ার্ক ইনফরমেশন সেন্টার এর হারেনস্টাইন এবং ভিক হোয়াইট এসআরআই ইন্টারন্যাশনালে RFC 812 তৈরি করেছিলেন। মূলত নেটওয়ার্ক কন্ট্রোল প্রোগ্রামের (এনসিপি) বাস্তবায়িত কিন্তু যখন TCP/IP এর স্যুট ARPANET এর আগমন ও পরে ইন্টারনেটে জুড়ে নির্দিষ্ট করা হয় তার প্রধান ব্যবহার পাওয়া যায়নি।
প্রোটোকল স্পেসিফিকেশন নিম্নলিখিত (মূল উদ্ধৃতি) হল:
কমান্ড-লাইনের মাধ্যমে সার্ভার ক্যোয়ারী সাধারণত একটি একক নাম উল্লিখিত হয়। অর্থাত একটি রিসোর্সের নাম। যাইহোক, সার্ভার একটি কোয়েরি গ্রহণ, গ্রহণযোগ্য কমান্ড লাইন বিন্যাসের একটি বিবরণ ফিরে একমাত্র প্রশ্নবোধক চিহ্ন (?) নিয়ে গঠিত। প্রতিস্থাপন বা Wild-Card ফরম্যাটের(Format) এছাড়াও অস্তিত্ব, উদাঃ, ক্যোয়ারী নামের একটি পূর্ণ স্টপ (সময়ের) সংযোজন সব থাকে।
আধুনিক ইন্টারনেটের উপর, সেবা সাধারণত ট্রান্সমিশন কন্ট্রোল প্রোটোকল (TCP) ব্যবহার আদানপ্রদান হয়। সার্ভারের সুপরিচিত পোর্ট সংখ্যার ৪৩ উপর অনুরোধ গ্রহণ করে। ক্লায়েন্ট(Client) হল এক প্রকার সহজ অ্যাপ্লিকেশন যে সার্ভারে একটি যোগাযোগের চ্যানেল স্থাপন হয়, সম্পদ অনুসন্ধান করা হবে এর নাম দিয়ে একটি টেক্সট রেকর্ড প্রেরণ এবং লেখার একটা ক্রম আকারে প্রতিক্রিয়া জন্য অপেক্ষা করে যা ডাটাবেসের মধ্যে পাওয়া রেকর্ড। প্রোটোকলটির এতোই সরল, এছাড়াও একটি সার্ভার Telnet প্রোটোকল ব্যবহার অনুসন্ধানের জন্য, একটি অ্যাপ্লিকেশন, এবং একটি কমান্ড লাইন ইন্টারফেস ব্যবহারকারী অনুমতি দেয়।
ইসরায়েলের স্বাধীনতার ঘোষণাপত্র

প্রথম বিশ্বযুদ্ধে তুর্কি উসমানীয় সাম্রাজ্যের পতনের পর প্যালেস্টাইন বা ফিলিস্তিনসহ বেশিরভাগ আরব এলাকা চলে যায় যুক্তরাজ্য- ফ্রান্সের অভিভাবকত্বে। ১৯১৭ সালের ২রা নভেম্বর ব্রিটিশ পররাষ্ট্রমন্ত্রী (প্রাক্তন ব্রিটিশ প্রধানমন্ত্রী) আর্থার জেমস বেলফোর ইহুদীবাদীদেরকে লেখা এক পত্রে ফিলিস্তিনী ভূখণ্ডে একটি ইহুদি রাষ্ট্র প্রতিষ্ঠার প্রতিশ্রুতি ঘোষণা করেন। বেলফোর ঘোষণার মাধমে ফিলিস্তিন এলাকায় ইহুদিদের আলাদা রাষ্ট্রের সম্ভাবনা উজ্জ্বল হয় এবং বিপুলসংখ্যক ইহুদি ইউরোপ থেকে ফিলিস্তিনে এসে বসতি স্থাপন করতে থাকে।
১৯০৫ থেকে ১৯১৪ সাল পর্যন্ত ফিলিস্তিনে ইহুদিদের সংখ্যা ছিল মাত্র কয়েক হাজার। কিন্তু ১৯১৪ সাল থেকে প্রথম বিশ্বযুদ্ধ শুরু হওয়ার পর থেকে ১৯১৮ সাল পর্যন্ত ব্রিটিশদের সহযোগিতায় ফিলিস্তিনে ইহুদিদের সংখ্যা ২০ হাজারে উন্নীত হয়। এরপর প্রকাশ্যে ফিলিস্তিনে ইহুদি অভিবাসীদের ধরে এনে জড়ো করা শুরু হলে ১৯১৯ থেকে ১৯২৩ সাল নাগাদ ফিলিস্তিনে ইহুদিদের সংখ্যা ৩৫ হাজারে পৌঁছে যায়। ১৯৩১ সালে ইহুদিদের এই সংখ্যা প্রায় ৫ গুণ বৃদ্ধি পেয়ে ১ লাখ ৮০ হাজারে পৌঁছায়। এভাবে ফিলিস্তিনে ইহুদী অভিবাসীর সংখ্যা উল্লেখযোগ্য হারে বাড়তে থাকে এবং ১৯৪৮ সালে সেখানে ইহুদিদের সংখ্যা ৬ লাখে উন্নীত হয়।
১৯১৮ সালে বৃটেনের সহযোগিতায় গুপ্ত ইহুদি বাহিনী "হাগানাহ" গঠিত হয়। এ বাহিনী ইহুদিবাদীদের রাষ্ট্র তৈরির কাজে গুরুত্বপূর্ণ ভূমিকা পালন করে। প্রথমে ফিলিস্তিনী জনগণের বিরুদ্ধে ইহুদিবাদীদের সহায়তা করা হাগানাহ বাহিনীর দায়িত্ব হলেও পরবর্তীকালে তারা সংঘবদ্ধ সন্ত্রাসী বাহিনীতে পরিণত হয়। ফিলিস্তিনী জনগণের বাড়িঘর ও ক্ষেতখামার দখল করে তাদেরকে ফিলিস্তিন থেকে বিতাড়িত করা এবং বাজার ও রাস্তাঘাটসহ জনসমাবেশ স্থলে বোমা বিস্ফোরণ ঘটিয়ে ফিলিস্তিনীদের মধ্যে আতঙ্ক সৃষ্টি করে তাদের বিতাড়নের কাজ ত্বরান্বিত করা ছিল হাগানাহ বাহিনীর কাজ।.
দ্বিতীয় বিশ্বযুদ্ধের পর ১৯৪৭ সালে জাতিসংঘ এর সাধারণ পরিষদে ফিলিস্তিনী ভূখণ্ডকে দ্বিখন্ডিত করা সংক্রান্ত ১৮১ নম্বর প্রস্তাব গৃহীত হয়। জাতিসংঘ ফিলিস্তিনকে দ্বিখন্ডিত করার প্রস্তাব পাশ করে নিজেদের মাতৃভূমির মাত্র ৪৫ শতাংশ ফিলিস্তিনীদের এবং বাকি ৫৫ শতাংশ ভূমি ইহুদিবাদীদের হাতে ছেড়ে দেয়ার সিদ্ধান্ত নেয়। এভাবে ১৯৪৮ সালের ১৪ মে ইসরায়েলের স্বাধীনতা ঘোষণা করা হয়। দাভিদ বেন গুরিয়ন ইসরায়েলের প্রথম প্রধানমন্ত্রী হিসেবে দায়িত্বভার গ্রহণ করেন।
রাখালী

রাখালী বাংলাদেশের পল্লি কবি জসীম উদ‍্দীনের ১৯ টি কবিতা নিয়ে তৈরি একটি কবিতার বই।
জসীম উদ্ দীনয়ের তরুন বয়সের লেখা কবিতাগুলো রয়েছ। বইটি ১৯২৭ সালে পলাশ প্রকাশনী থেকে প্রকাশ পায়। প্রচ্ছদ একেঁছেন নন্দলাল বসু। পৃষ্ঠা সংখ্যা ৬৮। কবিতা গুলোতে পল্লির জীবন বেশি প্রভাব রয়েছে।
বইটিতে ১৯টি কবিতা আছে এর মধ্য কবর কবিতাটি বেশ জনপ্রিয় হয়। ২টি কবিতা গান এর সুরে গান হিসেবে প্রচলিত।
সৈয়দ সদরুজ্জামান

সৈয়দ সদরুজ্জামান (জন্ম: ৩১ জানুয়ারি, ১৯৫০) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
সৈয়দ সদরুজ্জামান জন্ম জামালপুর জেলার মেলান্দহ উপজেলার দুরমুঠ (সাহেব বাড়ি) গ্রামে। তার বাবার নাম সৈয়দ বদরুজ্জামান এবং মায়ের নাম সৈয়দা খোদেজা জামান। তার স্ত্রীর নাম সৈয়দা সাহানা জামান। তার এক ছেলে, দুই মেয়ে। 
১৯৭১ সালে কলেজের শিক্ষার্থী ছিলেন সৈয়দ সদরুজ্জামান। তখন তার বয়স ছিল ১৯ বছর। মা-বাবার অনুমতি নিয়েই তিনি মুক্তিযুদ্ধে যোগ দেন। ভারতে প্রশিক্ষণ শেষে ১১ নম্বর সেক্টরের মহেন্দ্রগঞ্জ সাব সেক্টরের একটি কোম্পানির অধিনায়ক হিসেবে দায়িত্ব পালন করেন তিনি। কামালপুরসহ আরও কয়েক স্থানের যুদ্ধে অংশ নেন। তিনি ও তার দলের মুক্তিযোদ্ধারা সাহস ও বীরত্ব প্রদর্শনের মাধ্যমে যুদ্ধ করেন। তার দলের বেশ কয়েকজন সাহসিকতা প্রদর্শনের জন্য খেতাবও পেয়েছেন।
১৯৭১ সালের ৯ আগস্ট জামালপুর জেলার বকশীগঞ্জ উপজেলার উত্তর প্রান্তে ধানুয়া ইউনিয়নের অন্তর্গত উঠানিপাড়ায় সৈয়দ সদরুজ্জামানের নেতৃত্বে এক দল মুক্তিযোদ্ধা সেখানে পাকিস্তান সেনাবাহিনীর জন্য অ্যামবুশ তৈরি করে। ৩৭ জন মুক্তিযোদ্ধা উঠানিপাড়ায় অ্যামবুশ আক্রমণে যোগ দেন। দিনের বেলায় মুক্তিযোদ্ধাদের একটি দল ভারত থেকে এসে অবস্থান নিল বাংলাদেশের ভূখণ্ডে। তাদের নেতৃত্বে ছিলেন সৈয়দ সদরুজ্জামান। অদূরে ছিলো পাকিস্তান সেনাবাহিনীর প্রতিরক্ষা অবস্থান। সেই অবস্থানকে ঘিরে অবস্থান নিয়েছে মুক্তিযোদ্ধাদের আরও কয়েকটি দল। রাতে সৈয়দ সদরুজ্জামানের দলের অবস্থানের দিকে এগিয়ে এল এক দল পাকিস্তানি সেনা এবং শুরু হলো যুদ্ধ। ১০ মিনিটের বেশি সময় সম্মুখযুদ্ধ করে মুক্তিযোদ্ধারা পেছনে ফিরতে শুরু করি। কামালপুরে মোট ১৮ বার আক্রমণ করা হয়। এরমধ্যে ১৪ বার আক্রমণে ছিলেন সৈয়দ সদরুজ্জামান। সেদিন যুদ্ধে পাকিস্তানি সেনাবাহিনীর ২৭ জন হতাহত হয়।
স্প্যামিং

ইলেকট্রনিক স্প্যামিং হলো এমন বার্তা পাঠানো, যা গ্রাহকরা পেতে চান না। সাধারণত, এটি বিজ্ঞাপন বা প্রচারের উদ্দেশ্যে করা হয়। ইমেইল স্প্যাম সবচেয়ে বেশি পরিচিত, যেখানে ব্যবহারকারীদের অনুমতি ছাড়া (বিপুল সংখ্যক) অনাকাঙ্ক্ষিত ইমেইল পাঠানো হয়। তবে স্প্যাম শুধু ইমেইলেই সীমাবদ্ধ নয়; সোশ্যাল মিডিয়া, মেসেজিং অ্যাপ, ফোরাম, ওয়েবসাইটের কমেন্ট সেকশন, এমনকি মোবাইল ফোনের এসএমএসেও স্প্যামিং হতে পারে।
স্প্যামিং বিভিন্ন ডিজিটাল প্ল্যাটফর্মে দেখা যায়, যেমন—
‘স্প্যাম’ শব্দটি এসেছে মন্টি পাইথন স্কেচ নামক একটি কমেডি থেকে, যেখানে "Spam" নামে একধরনের মাংসের খাবার বারবার পরিবেশন করা হচ্ছিল, যা বিরক্তিকর হয়ে উঠেছিল। এই ধারণা থেকেই অনলাইনে অনাকাঙ্ক্ষিত বার্তা পাঠানোর প্রক্রিয়াকে স্প্যামিং বলা হয়।
স্প্যামিং অর্থনৈতিকভাবে লাভজনক হতে পারে কারণ স্প্যামারদের জন্য এটি কম খরচে অনেক মানুষকে একসাথে বার্তা পাঠানোর সুযোগ তৈরি করে। তাদের আলাদা করে মেইলিং লিস্ট, সার্ভার, আইপি রেঞ্জ বা ডোমেইন পরিচালনার জন্য তেমন ব্যয় করতে হয় না। তাছাড়া, স্প্যাম পাঠানোর বাধা কম হওয়ায় দিন দিন এর সংখ্যা বাড়ছে।
২০১১ সালের এক হিসাবে দেখা গেছে, বছরে প্রায় ৭ ট্রিলিয়ন স্প্যাম বার্তা পাঠানো হয়েছিল। স্প্যামিং শুধু বিরক্তিকরই নয়, বরং এটি সংস্থাগুলোর উৎপাদনশীলতা কমিয়ে দেয়, সার্ভার ব্যান্ডউইথ নষ্ট করে এবং সাইবার নিরাপত্তা ঝুঁকি বাড়ায়। এজন্য বিভিন্ন সরকার ও ইন্টারনেট সেবাদানকারী প্রতিষ্ঠান স্প্যাম নিয়ন্ত্রণের জন্য কড়া ব্যবস্থা নিচ্ছে।
যে ব্যক্তি ইলেকট্রনিক স্প্যাম ছড়ায়, তাকে স্প্যামার বলা হয়। স্প্যামাররা সাধারণত অনলাইনে প্রতারণামূলক কার্যকলাপ, পণ্য বিপণন বা ম্যালওয়্যার ছড়ানোর কাজে যুক্ত থাকে।
স্প্যামিং প্রযুক্তির অপব্যবহারের একটি উদাহরণ, যা ব্যবহারকারীদের জন্য বিরক্তিকর এবং ক্ষতিকর হতে পারে। যদিও অনেক দেশেই এটি অপরাধমূলক কার্যক্রম হিসেবে গণ্য করা হয়, তবুও এটি নিয়ন্ত্রণ করা এখনও বড় চ্যালেঞ্জ।
ভবিষ্যৎ

ভবিষ্যৎ হল সময় যা বর্তমান সময়ের পরে ঘটবে। এর আগমনকে সময়ের অস্তিত্ব এবং পদার্থবিজ্ঞানের আইনের কারণে অনিবার্য বলে মনে করা হয়। বাস্তবতার আপাত প্রকৃতি এবং ভবিষ্যতের অনিবার্যতার কারণে বর্তমানে বিদ্যমান ও পরবর্তীতে থাকবে এরুপ বস্তুকে চিরস্থায়ী, অর্থাৎ যা চিরকাল থাকবে বা ক্ষণস্থায়ী, অর্থাৎ যা শেষ হবে এই ২ শ্রেণিতে ভাগ করা যায়। ভবিষ্যৎ এবং অনন্তকালের ধারণা দর্শন, ধর্ম ও বিজ্ঞানের প্রধান বিষয় হয়েছে এবং যার সংজ্ঞা অবিতর্কিতভাবে বর্ণনা করতে অনেক বিজ্ঞানী ব্যর্থ হয়েছেন। পশ্চিমাদের সময়ের রৈখিক ধারণা অনুসারে বলা হয়েছে, ভবিষ্যৎ হল বহমান টাইমলাইনের একটি অংশ যা পূর্ব আকাঙ্ক্ষিত। স্পেশাল রিলেটিভিটিতে ভবিষ্যৎকে পরম ভবিষ্যৎ বা ভবিষ্যতের লাইট কোণ হিসেবে বিবেচনা করা হয়েছে।
সময়ের দর্শনের বর্তমানবাদ হল শুধুমাত্র বর্তমানের বিদ্যমানতা ও ভবিষ্যৎ ও অতীতের অস্তিত্বহীনতার বিশ্বাস। অনেক নবী, ঈশ্বরীয় দূত ও দৈবজ্ঞ এর ন্যায় ধর্মীয় ব্যক্তিত্বগণ ভবিষ্যৎ দেখার ক্ষমতা দাবি করেছেন। পূর্বেকার মানুষের স্বর্গীয় বিষয়বস্তু নিয়ে পর্যবেক্ষণই ভবিষ্যৎ পূর্বাভাস ও ভবিষ্যদ্বাণী নির্ণয়ের সংগঠিত প্রচেষ্টার জন্ম দিয়েছে।
ভবিষ্যৎবিদ্যা বা ফিউচারিজ্ম হল সম্ভাব্য ভবিষ্যৎ নির্ণয় সম্পর্কিত বিজ্ঞান, কলা ও চর্চা। বর্তমান বিজ্ঞানীরা একমুখী ভবিষ্যৎ নির্ণয়ের থেকে বিপরীত ও বহুমুখী ভবিষ্যৎ নির্ণয়ের গুরুত্বে বেশি জোর দিয়ে থাকেন।
ভবিষ্যতের ধারণা সাংস্কৃতিক ক্ষেত্রে ব্যাপকভাবে অন্বেষণ করা হয়েছে, যেমন বিংশ শতাব্দীর ভবিষ্যৎবাদ আন্দোলন।
পূর্বাভাস হল কোনো অনিয়ন্ত্রিত অবস্থায় সম্ভাব্য ফলাফলের অনুমানের প্রক্রিয়া। আবহাওয়া, ভূমিকম্প, যান চলাচল, কর্মক্ষেত্র ইত্যাদি বিভিন্ন ক্ষেত্রে পূর্বাভাস দেওয়া হয়ে থাকে।
আল-আমীন মিশন

আল-আমীন মিশন ভারতের পশ্চিমবঙ্গ রাজ্যের হাওড়া জেলার খলতপুর গ্রামে অবস্থিত একটি আবাসিক শিক্ষাপ্রতিষ্ঠান। ১৯৮৬ সালে প্রতিষ্ঠিত এই প্রতিষ্ঠানটি এখন রাজ্যের ১৭ টি জেলা জুড়ে ৭৬ টি শাখা ছড়িয়ে আছে; এই রাজ্য ছাড়াও, আসাম, ত্রিপুরা, ঝাড়খণ্ড,মহারাষ্ট্রএর মতো অন্যান্য রাজ্যের মধ্যে ইহা বিস্তৃত। এখন এতে ১২ হাজার আবাসিক ছাত্রছাত্রী আছে। এখান থেকে প্রায় ২০ হাজার শিক্ষার্থী উত্তীর্ণ হয়েছে।
এম নুরুল ইসলাম, প্রতিষ্ঠানের সাধারণ সম্পাদক, ১৯৭৬ সালে দশম শ্রেণীতে অধ্যয়নরত অবস্থায় তিনি "খলতপুর জুনিয়র হাই মাদ্রাসা" প্রতিষ্ঠা করেন। ১৯৮৪ সালের মে মাসে তিনি "ইন্সটিটিউট অফ ইসলামিক কালচার" শুরু করেন। ১৯৮৬ সালে মুষ্টির চাল নিয়ে হাই মাদ্রাসা ভবনেই আবাসিক ছাত্রাবাস শুরু করেন। ১৯৮৭ -র  জানুয়ারী মাসে এটি নামান্তর করে হয় আল-আমীন মিশন।
একটি শিক্ষাপ্রতিষ্ঠান হওয়ার পাশাপাশি আল-আমীন মিশন মুসলিম সম্প্রদায়ের জন্য দাতব্য কাজ করে। এটি বেকার (Unemployme) মুসলমানদের লোন দিয়ে সহায়তা করেছে এবং অন্যান্য সম্প্রদায়ের অভাবী শিক্ষার্থীদের সহায়তার জন্য বৃত্তি কার্যক্রম রয়েছে।
১৯ মে ২০১৫-তে, আল-আমীন মিশন বঙ্গভূষণ পুরস্কার পেয়েছে। গত কয়েক বছর ধরে আল-আমিন মিশন সুবিধাবঞ্চিত বাচ্চাদের উচ্চতর পেশায় ও দারিদ্র্যের বাইরে নিয়ে যাওয়ার জন্য জাতীয় নিউজ (টাইমস অফ ইন্ডিয়া,দ্য টেলিগ্রাফ ইত্যাদি) এর কেন্দ্রবিন্দু।
প্রতিষ্ঠানটি বেশিরভাগই দান ও যাকাত দ্বারা পরিচালিত হয়। সারাদেশে মুসলমানরা মিশনে তাদের যাকাত প্রদান করে, যা দরিদ্র, নিঃস্ব এবং এতিমদের জন্য সংরক্ষিত আসনের 25% যত্ন নেয়। এটি পতাকা ইন্ডাস্ট্রিজ প্রাইভেট লিমিটেড, মৌলানা আজাদ শিক্ষা ফাউন্ডেশন এবং পশ্চিমবঙ্গের ওয়াকফ বোর্ডের মতো অনেক উত্স থেকে অর্থায়ন পেয়েছে। ইন্দোরের পাকিজা গ্রুপ ইন্দোরের আল-আমিন মিশন একাডেমির অবকাঠামো নির্মাণ করছে।
এর মোট 68 টি শাখা আছে।
মিশনের প্রধান ক্যাম্পাস, আল-আমিন মিশন একটি আবাসিক প্রতিষ্ঠান। প্রধান ক্যাম্পাস খলতপুর অন্যান্য ক্যাম্পাসগুলিকেপরিচালনা করে। পশ্চিমবঙ্গ জুড়ে আল আমীন প্রায় ৫০ টি স্কুল পরিচালনা করে।
আধুনিক বিবর্তনিক সংশ্লেষণ

আধুনিক সংশ্লেষণ  ব্যাপকভাবে গৃহীত বিংশ শতাব্দীর একটি যৌথ গাণিতিক কাঠামো  যা চার্লস ডারউইন ও গ্রেগর মেন্ডেলের ধারনার মিলনসাধন ঘটায় এবং   বিকাশকে জীববিজ্ঞানের কেন্দ্রীয় শাখায়  প্রতিষ্ঠিত করে। যদিও ভ্রূণতত্ত্বকে  প্রারম্ভিকভাবে বিংশ শতাব্দীর আধুনিক সংশ্লেষণ মধ্যে একত্রিত করা হয়নি তার জন্য ১৯৭০ সালে জিন ম্যানিপুলেশন কৌশল উন্নয়ন, আণবিক পর্যায়ে গঠন কৌশল বোধগম্যতা বৃদ্ধি, এবং বিবর্তনের আধুনিক সংশ্লেষণের উত্তরসূরী, বিবর্তনীয় ডেভেলপমেন্টাল বায়োলজি সৃষ্টির অপেক্ষা করতে হয়েছিল।
ঊনবিংশ শতকের  ডারউইন ও মেন্ডেলীয় বংশগতিবিদ্যার সাহায্যে প্রাকৃতিক নির্বাচনের ধারণা ১৯১৮ এবং ১৯৩২  এর মধ্যে, রোনাল্ড ফিশার, জে. বি. এস. হ্যালডেন এবং সিওয়াল রাইট  দ্বারা প্রতিষ্ঠিত হয়। এর মধ্যে রোনাল্ড ফিশার ছিলেন পপুলেশন জেনেটিক্স এর তিন প্রতিষ্ঠাতার একজন।  
আধুনিক সংশ্লেষণ বিংশ শতাব্দীর প্রথম দিকের বছরগুলোতে জীববিজ্ঞানীদের মধ্যে শ্রেনিকরণ ও দুর্বল যোগাযোগ দ্বারা সৃষ্ট দুর্বোধ্যতা এবং সন্দেহ সমাধান করে। মূল জিজ্ঞাসা ছিল মেন্ডেলীয়  বংশগতিবিদ্যা প্রাকৃতিক নির্বাচনের মাধ্যমে ক্রমবিবর্তনের সাথে সহাবস্তান করতে পারবে কি না। দ্বিতীয় প্রশ্ন ছিল  জীবাশ্মবিদদের দেখা ম্যাক্রোবিবর্তনের বড়মাপের পরিবর্তনগুলো সাধারণ জনগোষ্ঠীর মাইক্রোবিবর্তন দ্বারা ব্যাখ্যা করা  যাবে কি না।
জিনবিজ্ঞানী, যারা প্রাকিতিক পরিবেশ এবং পরীক্ষাগার জনসংখ্যার চর্চা করে,তারা আধুনিক সংশ্লেষণের পক্ষে প্রমাণ দিয়েছেন। এই গবেষণায় বিবর্তন তত্ত্বের জন্য অপরিহার্য ছিল। সংশ্লেষণ জীববিজ্ঞানের বিভিন্ন শাখা যা বিচ্ছিন্ন হয়ে পড়েছিল, বিশেষ করে জেনেটিক্স, কোষবিদ্যা, সিসটেম্যাটিক্স, উদ্ভিদবিদ্যা, অঙ্গসংস্থানবিদ্যা, বাস্তুসংস্থান এবং জীবাশ্ববিজ্ঞান এদের একত্রিত করে। 
১৯৪২ সালে জুলিয়ান হাক্সলি তার বই “ইভোলিউশনঃ দি মডার্ন সিনথেসিস” এ আধুনিক সংশ্লেষণ  শব্দটি প্রথম ব্যবহার করেন ।
জিয়াউর রহমান (চাঁপাইনবাবগঞ্জের রাজনীতিবিদ)

জিয়াউর রহমান বাংলাদেশ আওয়ামী লীগের একজন রাজনীতিবিদ ও ৪৪-চাঁপাইনবাবগঞ্জ-২(গোমস্তাপুর -নাচোল-ভোলাহাট) আসনের সাবেক সংসদ সদস্য।
জিয়াউর ১৯৫২ সালের ৭ ডিসেম্বর চাঁপাইনবাবগঞ্জ জেলার গোমস্তাপুর উপজেলাস্থ রহনপুর পৌরসভার শেখপাড়া এলাকার এক মধ্যবিত্ত পরিবারে জন্মগ্রহণ করেন। তার পিতার নাম রিয়াজউদ্দিন আহমেদ এবং মাতার নাম নূরজাহান বেগম। তার স্ত্রী কাশমেরী রহমান একজন গৃহিণী। জিয়াউরের মোট ৩ সন্তান,বড় মেয়ে নাম সানজিদা রহমান (জেমি) ফাহমিদা রহমান (জুলি) ছেলে নাম রাজীব আহমেদ জয়।
জিয়াউর ১৯৭০ সালে রহনপুর এ. বি. সরকারি উচ্চ বিদ্যালয় থেকে মাধ্যমিক পাশ করেন। ১৯৭৩ সালে তিনি রহনপুর ইউসুফ আলী ডিগ্রী কলেজ থেকে উচ্চ মাধ্যমিক পাশ করেন।
২০০৯ সালের নবম জাতীয় নির্বাচনে আওয়ামী লীগের হয়ে ৪৪-চাঁপাইনবাবগঞ্জ-২ আসনে অংশগ্রহণ করে সংসদ সদস্য নির্বাচিত হন। নবম জাতীয় জাতীয় সংসদ সদস্য থাকাকালীন সময় তিনি তৎকালীন গণপ্রজাতন্ত্রী বাংলাদেশ সরকারের শিক্ষা সংক্রান্ত স্থায়ী কমিটির সদস্য ছিলেন।
২০২৩ সালের চাঁপাইনবাবগঞ্জ-২ আসনের উপ-নির্বাচনে তিনি আওয়ামী লীগের হয়ে সংসদ সদস্য মনোনীত হন।
তিনি চাঁপাইনবাবগঞ্জ জেলার আওয়ামী লীগের সভাপতি মরহুম মাইনুদ্দিন মন্ডল মৃত্যু পরে চাঁপাইনবাবগঞ্জ জেলার আওয়ামী লীগের (ভারপ্রাপ্ত সভাপতি)হন।পরে আওয়ামী লীগের এক সমাবেশে সারা বাংলাদেশ আওয়ামী লীগের সভাপতি শেখ হাসিনা সকল (ভারপ্রাপ্ত ) নেতাদের ভারমুক্ত ঘোষণা করলে তিনি র্পূণ সভাপতি নির্বাচিত হন।
২০২৪ সালের দ্বাদশ জাতীয় সংসদ নির্বাচনে তিনি চাঁপাইনবাবগঞ্জ-২ (গোমস্তাপুর -নাচোল-ভোলাহাট) আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন। তিনি তৎকালীন গণপ্রজাতন্ত্রী বাংলাদেশ সরকারের সভাপতি বিদ্যুৎ,জ্বালানি ও খনিজ সম্পদ মন্ত্রণালয় সম্পাকিত স্থায়ী কমিটির।
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
বাংলাদেশ সরকার ১৯৯৭ সালে রহনপুর ইউনিয়ন কে রহনপুর পৌরসভা হিসেবে পুনর্গঠন করার সিদ্ধান্ত নিলে জিয়াউর রহমানকে রহনপুর পৌরসভার প্রথম প্রশাসক নির্বাচিত করেন। পরবর্তিতে ১৯৯৯ সালে তিনি রহনপুর পৌরসভার প্রথম চেয়ারম্যান নির্বাচিত হন।
আইসি ৪৪০৬

আইসি ৪৪০৬ নেবুলার প্রস্থ প্রায় ০.১৩ আলোকবর্ষ আর দৈর্ঘ্য প্রায় ০.৪৫ আলোকবর্ষ। পৃথিবী থেকে প্রায় ২০০০ আলোকবর্ষ দূরের। প্রতি সেকেন্ডে ২২ কিলোমিটার বেগে সৌরজগৎের দিকে ধেয়ে আসছে এর একদিকের মেঘ।
পবিত্র ভাষা

পবিত্র ভাষা বা ধার্মিক ভাষা হল এমন এক ভাষা যা ধর্মীয় কার্য লিপিবদ্ধ করার ​‌‍​কারণে ব্যবহৃত হয়।
বহু যুগ আগে, মানুষ যে ভাষায় কথা বলত, সেই ভাষাতেই তারা ধর্মীয় গ্রন্থ রচনা করে। এই ভাষা পরবর্তীকালে ব্যবহার না করা হলেও গ্রন্থগুলি রয়ে যায় ও ভাষাটি পবিত্র ভাষা হিসেবে পরিচিতি পায়। ধর্মীয় গ্রন্থের পবিত্রতা যাতে বজায় থাকে, তাই শতাব্দীর পর শতাব্দী ধরে পবিত্র ভাষার ধারাবাহিকতা বজায় থেকেছে। কোনো কোনো ধর্মের ক্ষেত্রে পবিত্র ভাষাটি একটি মৃত ভাষা হয় গিয়েছে। বাকিদের ক্ষেত্রে প্রচলিত ভাষারই পুরাতন রূপ তাদের পবিত্র ভাষা।
দৈব ভাষা হল দেবতাদের ব্যবহার্য ভাষা বা ঐশ্বরিক ভাষা। দৈব ভাষা কোনো প্রাকৃত ভাষা নাও হতে পারে।
থেরবাদ বৌদ্ধধর্মে পালি ভাষাই হল প্রধান সাধু ভাষা। অবশ্য থাইল্যান্ডে পালি ভাষা লেখা হয় থাই হরফে, তাই উচ্চারণেও থাই উচ্চারণের প্রভাব দেখা যায়। মহাযান বৌদ্ধধর্মে কিছু অল্প সংস্কৃত ব্যবহৃত হয়ে থাকে।
তিব্বতি বৌদ্ধধর্মে তিব্বতি ভাষাই ব্যবহার করা হয়, তবে মন্ত্রগুলি সংস্কৃতে।
খ্রিষ্টধর্ম কোনো একটি পবিত্র ভাষা ব্যবহার করে না।
ওরিয়েন্টাল অর্থোডক্স চার্চগুলি স্থানীয় ভাষা বা শাস্ত্রীয় ও স্থানীয় ভাষার সংমিশ্রণ ব্যবহার করে।
বহু অ্যানাব্যাপ্টিস্ট দল, যেমন অ্যামিশ, উচ্চ জার্মান ভাষা ব্যবহার করে। তবে নিজেদের মধ্যে তারা এই ভাষায় কথা বলে না।
হিন্দুধর্মের মূলত দু'টি পবিত্র ভাষা আছে - সংস্কৃত ও তামিল। বেদ, ভগবত গীতা, উপনিষদ, পুরাণ - যেমন ভগবতম্ ও অন্যান্য হিন্দু গ্রন্থ যেমন সহস্রনাম, চমকম্, রুদ্রম্ - সবই সংস্কৃতে রচিত।
১২টি তিরুমুরাই রচিত হয়েছিল তামিল ভাষায়। তেভরম্, তিরুবাচকম্ -এর মত নানা ভক্তিগীতি সংকলিত আছে এতে। তামিলে রচিত নলয়ীরা দিব্য প্রবন্ধম্ (একে বেদের সারাংশও বলা হয়) গ্রন্থটি বিষ্ণুর উদ্দেশ্যে জ্ঞাপন করা হয়েছে। এই ভক্তিগীতিগুলি দক্ষিণ ভারতের সব শিব ও বিষ্ণু মন্দিরে গাওয়া হত। এমনকী উত্তর ভারতের বদ্রীনাথ মন্দিরেও গানগুলির প্রচলন ছিল। ভক্তি আন্দোলনের ভীত গড়ে তোলে এই গানগুলি।
পৌরাণিক কাহিনী অনুযায়ী শিব, অর্থাৎ নটরাজের প্রলয় নৃত্যের সময়ে তার ঢাকের শব্দে নিঃসৃত হয় সংস্কৃত ও তামিল।
তামিলরা তাদের ভাষাকে দেবীরূপে পূজা করে। মাদুরাইতে দেবী তামিল তাইয়ের মন্দির আছে।
পবিত্র কুরআনের আরবি ভাষাই ইসলাম ধর্মের পবিত্র ভাষা। এটি মুহাম্মদের (স.) এর জন্মস্থানের স্থানীয় ভাষা ছিল। মধ্যযুগীয় ইউরোপে লাতিন যেমন, ঠিক তেমনি আরবি হল আরব দেশের চলিত ও সাধু ভাষা। ইসলাম ধর্মের কিছু গৌণ শাখায়, বিশেষত খোরাসান ও বদখ্শানের নিজারিরা, আলামত পর্বে ও পরবর্তীকালে ফারসি ভাষাকে সাধু ভাষা রূপে গড়ে উঠতে দেখেছিলেন।
ইহুদিদের বাইবেল, তানাখের বেশিরভাগটাই তিবেরীয় হিব্রু ভাষায় লেখা, তাই ইহুদিরা হিব্রুকে পবিত্র ভাষা মনে করে। সনাতন ইহুদিধর্মের ধার্মিক কার্যাবলী পুরোটাই হিব্রু ভাষায় হয়। প্রগতিশীল ইহুদিধর্মে কিছু প্রার্থনা ও স্তুতি হিব্রু ভাষায় ছাড়া রাষ্ট্রীয় ভাষাই বেশি ব্যবহার করা হয় ও সংরক্ষণশীল ইহুদিধর্মে দুটির সংমিশ্রণ প্রচলিত। রাব্বিনীক হিব্রু ও আরামীয় ভাষাও কিছু ক্ষেত্রে ব্যবহৃত হয়।
সেফার্দীয় ইহুদিদের মধ্যে যারা ইসলামধর্ম গ্রহণ করেছিলেন, তাদের উত্তরপুরুষ, দোনমেগণ, ইহুদীয়-স্প্যানিশ ব্যবহার করতেন।
লিঙ্গায়ত ধর্মের ভাষা হল কন্নড়। এই শৈবধর্মের বেশিরভাগ সাহিত্য কন্নড় ভাষায় রচিত হলেও কিছু তেলুগু ও সংস্কৃত ভাষাতেও পাওয়া যায়।
ইতিহাসবিদ

নিয়ে বিশ্লেষণ করেন এবং এর সাথে সময়ের সঙ্গে ইতিহাসের প্রভাব ও অধ্যয়নে করেন। যদি কোনো ব্যক্তি পূর্ববর্তী ঘটনা নিয়ে গবেষণা করেন তাহলে তাকে বলা হয়। যদিও "ঐতিহাসিক" বলতে একইসঙ্গে অপেশাদার ও পেশাদার ঐতিহাসিকদের বর্ণনা করতে ব্যবহার করা যেতে পারে, তবে যারা বিষয়টিতে স্নাতক ডিগ্রি অর্জন করেছেন, প্রধানত ঐতিহাসিক তাদেরকে  বলা হয়। কিছু ঐতিহাসিক যদিও, প্রকাশনা বা প্রশিক্ষণ ও অভিজ্ঞতা দ্বারা স্বীকৃত হন। উনিশ শতকের শেষ দিকে যখন জার্মানি এবং অন্য জায়গায় গবেষণা বিশ্ববিদ্যালয় গড়ে ওঠে তখন ধীরে ধীরে "ইতিহাসবিদ" একটি পেশা হয়ে ওঠে।
দ্য টাইম মেশিন (১৯৬০-এর চলচ্চিত্র)

দ্য টাইম মেশিন (প্রচারের জন্য এইচ. জি. ওয়েলসের দ্য টাইম মেশিন নামেও পরিচিত) ১৯৬০ সালের সময় ভ্রমণ বিষয়ক মার্কিন বিজ্ঞান কল্পকাহিনী চলচ্চিত্র। ছবিটি প্রযোজনা করেছে মেট্রো-গোল্ডউইন-মেয়ার এবং পরিচালনা করেছেন জর্জ পাল। এতে অভিনয় করেছেন রড টেইলর, অ্যালান ইয়ং, ইভেতে মিমিয়েউক্স, সেবাস্টেইন ক্যাবট, হুইট বিসেল প্রমুখ। ছবিটি হার্বার্ট জর্জ ওয়েলস রচিত ১৮৯৫ সালের "একই নামের বিজ্ঞান কল্পকাহিনী উপন্যাস" অবলম্বনে নির্মিত।
ভিক্টোরিয়ান ইংল্যান্ড-এর একজন উদ্ভাবক একটি যন্ত্র তৈরি করেন যা তাকে দূরবর্তী ভবিষ্যতে নিয়ে যায়। সে ভ্রমণকালে আবিষ্কার করে মানবজাতির বংশধরেরা দুই প্রজাতিতে বিভক্ত হয়, এক প্রজাতি শিশুদের মত দেখতে এলয় এবং আরেক প্রজাতি ভূ-অভ্যন্তরবাসী মর্লক যারা এলয়দের খেয়ে বেঁচে থাকে।
জর্জ পাল এর আগে ১৯৫৩ সালে ওয়েলসের বই অবলম্বনে "দ্য ওয়ার অফ দ্য ওয়ার্ল্ডস্‌" চলচ্চিত্র নির্মাণ করেন এবং "দ্য টাইম মেশিন" ছবিটির একটি সিক্যুয়াল করতে চান, কিন্তু তার আগেই তিনি মারা যান। তার বাকি কাজটুকু নিয়ে নির্মিত হয় "", যা অনেকটা এই চলচ্চিত্রের সিক্যুয়ালের মত। ১৯৮৫ সালে এই চলচ্চিত্রের কিছু অংশ নিয়ে প্রামাণ্যচিত্র "দ্য ফ্যান্টাসি ফিল্ম ওয়ার্ল্ডস্‌ অফ জর্জ পাল" নির্মিত হয়।
"দ্য টাইম মেশিন" চলচ্চিত্রটিতে চিত্রধারণের সময় ভ্রমণকারীর ভবিষ্যৎ ভ্রমণের সাথে দ্রুত সময়ের পরিবর্তনের জন্য একটি বিভাগে একাডেমি পুরস্কার লাভ করে।
১৯০০ সালের ৫ জানুয়ারি ভিক্টোরিয়ান ইংল্যান্ড-এর একজন উদ্ভাবক একটি যন্ত্র তৈরি করেন। সে তা দেখানোর জন্য তার চার বন্ধুকে রাতের খাবারে নিমন্ত্রণ করে। যন্ত্রটি তাকে দূরবর্তী ভবিষ্যতে নিয়ে যায়। সে ভ্রমণকালে আবিষ্কার করে মানবজাতির বংশধরেরা দুই প্রজাতিতে বিভক্ত হয়, এক প্রজাতি শিশুদের মত দেখতে এলয় এবং আরেক প্রজাতি ভূ-অভ্যন্তরবাসী মর্লক যারা এলয়দের খেয়ে বেঁচে থাকে।
"দ্য টাইম মেশিন" একাধিকবার বেটাম্যাক্স ও ভিএইচএস ভিডিও ক্যাসেটে, ক্যাপাসিটেন্স ইলেকট্রনিক ডিস্ক (সিইডি) এবং লেটারবক্সিং ও প্যান ও স্ক্যান লেজারডিস্ক-এ মুক্তি পায়। ছবিটি ২০০০ সালের অক্টোবর মাসে ডিভিডি ও ২০১৪ সালের জুলাই মাসে ব্লু-রে ডিস্ক-এ মুক্তি পায়।
"দ্য টাইম মেশিন" ছবির মূল সঙ্গীতের সুর করেন রাসেল গার্সিয়া। মূল সঙ্গীতের সিডি ১৯৮৭ সালে প্রকাশ করা হয়।
জর্জ পাল প্রথমে এইচ. জি. ওয়েলস চরিত্রের জন্য ডেভিড নিভেন বা জেমস ম্যাসনদের মত মধ্য-বয়স্ক কোন ব্রিটিশ অভিনেতাকে নিতে মনঃস্থির করেন। পরে তিনি তার সিদ্ধান্ত পরিবর্তন করে এবং তাদের চেয়ে কম বয়স্ক অস্ট্রেলীয় অভিনেতা রড টেইলরকে নির্বাচন করেন যে এথলেটিক ও আইডিয়ালিস্টিক হবে। এই চলচ্চিত্রের মধ্য দিয়েই টেইলরের কোন পূর্ণদৈর্ঘ্য চলচ্চিত্রে প্রথম কেন্দ্রীয় চরিত্রে অভিনয় করেন।.
মেট্রো-গোল্ডউইন-মেয়ারের রেকর্ড অনুযায়ী চলচ্চিত্রটি যুক্তরাষ্ট্র ও কানাডায় $১,৬১০,০০০ এবং বাইরে $১ মিলিয়ন আয় করে, এবং মোট লাভ হয় $২৪৫,০০০।
ছবিটি ফ্রান্সে ৩৬৩,৯১৫ ফ্রাঙ্ক আয় করে।
১৯৯৩ সালে ছবিটির সিক্যুয়াল ও এই ছবির উপর নির্মিত প্রামাণ্যচিত্র "" নির্মিত হয়। ছবিটি পরিচালনা করেন ক্লাইদ লুকাস এবং চিত্রনাট্য লিখেন এই ছবির মূল চিত্রনাট্যকার ডেভিড ডানকান। এতে অভিনয় করেন রড টেইলর, অ্যালান ইয়ং, হুইট বিসেল যারা মূল ছবিতে অভিনয় করেছেন। এছাড়া ডেভিড ডানকান এবং অস্কার বিজয়ী জিনি ওয়ারেন ও টিম বারকেও দেখা যায়।
Streaming audio
দীর্ঘস্থায়ী অবরোধক ফুসফুসীয় ব্যাধি

দীর্ঘস্থায়ী অবরোধক ফুসফুসীয় ব্যাধি বা সিওপিডি বলতে ফুসফুসের কিছু রোগকে বোঝায় যার কারণে ফুসফুসে বায়ু চলাচল বাধাগ্রস্ত হয় এবং শ্বাস-প্রশ্বাসে সমস্যার সৃষ্টি হয়। একে ইংরেজি পরিভাষায় ক্রনিক অবস্ট্রাকটিভ পালমোনারি ডিজিজ (Chronic obstructive pulmonary disease, সংক্ষেপে COPD) বলে। এর প্রাথমিক লক্ষণগুলি হল শ্বাসকষ্ট এবং কাশির সাথে কফ বের হওয়া। লক্ষণগুলি সময়ের সাথে সাথে আরও ক্ষতিকর হয়ে উঠে। হাঁটাচলা করা বা সিঁড়ি বেয়ে ওঠা কষ্টকর হয়ে উঠে। সর্বাধিক পরিচিত দীর্ঘস্থায়ী অবরোধক ফুসফুসীয় ব্যাধি হল ক্লোমস্ফীতি বা কলাবায়ুস্ফীতি (এমফাইসিমা, Emphysema) এবং দীর্ঘস্থায়ী ক্লোমনালীপ্রদাহ (ক্রনিক ব্রঙ্কাইটিস, chronic bronchitis), তবে এদেরকে বর্তমানে আর আলাদা করে দেখা হয় না। হোমিওপ্যাথিতে এই রোগ নিরাময়ের স্থায়ী চিকিৎসা রয়েছে।
ধূমপানও এই অসুখের জন্য দ্বায়ী। এ ছাড়া বায়ুদূষণ, ধুলা, ধোঁয়া ইত্যাদি ফুসফুসে প্রদাহের সৃষ্টি করে, যা সিওপিডির কারণ। এ রোগের কারণে ফুসফুসের স্থায়ী ক্ষতি হয়।
গলা বা শ্বাসনালিতে ক্ষতিকর/উত্তেজক কোনো পদার্থের উপস্থিতির কারণে কাশি হয়ে থাকে। এই ক্ষতিকর/উত্তেজক পদার্থের উপস্থিতির কারণে মস্তিষ্ক থেকে তলপেট ও বুকের পেশীতে সংকেত পৌঁছায় যাতে ফুসফুস থেকে প্রবল বাতাস বা নিঃশ্বাসের সাহায্যে উত্তেজক পদার্থটি বের হয়ে আসে।
কাশি হলো এমন একটি শারীরবৃত্তীয় প্রক্রিয়া যা আকস্মিকভাবে হয়ে থাকে ও যে প্রক্রিয়ার সাহায্যে শ্বাসনালি থেকে যে কোনো দূষিত পদার্থ ও জীবাণু বাইরে বেরিয়ে আসে। কাশির এই প্রক্রিয়াটি সাধারণত তিনটি পর্যায়ে হয়ে থাকে। প্রথম পর্যায়ে আমরা শ্বাস গ্রহণ করি, দ্বিতীয় পর্যায়ে বাতাস আবদ্ধ শ্বাসরন্ধ্রে চাপ সৃষ্টি করে এবং তৃতীয় ও শেষ পর্যায়ে ফুসফুস থেকে আবদ্ধ শ্বাসরন্ধ্রের ভেতর দিয়ে জোরপূর্বক সশব্দে বাতাস বেরিয়ে আসে, যাকে আমরা কাশি বলে থাকি। কাশি ইচ্ছাকৃত বা স্বতঃস্ফূর্ত হতে পারে। কাশি বা কফ স্বল্পদিনের জন্য হলে তা দেহের তেমন কোনো ক্ষতি করে না। তবে এটি কয়েক সপ্তাহ বা এর বেশিদিন স্থায়ী হলে ও কফের সাথে রক্ত গেলে দ্রুত ডাক্তারের পরামর্শ নিতে হবে। কাশি দীর্ঘদিন স্থায়ী হলে তা বিভিন্ন ধরনের সমস্যার সৃষ্টি করে, যেমন- নিদ্রাহীনতা, মাথাব্যথা, মূত্র নিয়ন্ত্রণে রাখতে অসামর্থ্য হওয়া ও পাঁজরের ক্ষতি।
ই-৯ (দেশসমূহ)

ই-৯ (E-9) হচ্ছে বিশ্বের ৯-টি দেশ নিয়ে গঠিত একটি আন্তর্জাতিক ফোরাম যার লক্ষ্য হচ্ছে ইউনেস্কোর “সবার জন্য শিক্ষা (Education for All)” উদ্যোগের লক্ষ্যসমূহ অর্জন করা। এই ই-৯ (E-9) এর E হচ্ছে Education এবং ৯ দ্বারা নয়টি দেশকে উপস্থাপন করে। এই নয়টি দেশ হচ্ছেঃ বাংলাদেশ, ব্রাজিল, চীন, মিশর, ভারত, ইন্দোনেশিয়া, মেক্সিকো, নাইজেরিয়া এবং পাকিস্তান। এই দেশগুলো পৃথিবীর অর্ধেক জনসংখ্যাকে উপস্থাপন করে এবং পৃথিবীর প্রাপ্ত বয়স্ক নিরক্ষর লোকের ৭০% এই দেশগুলোতে বাস করে। এই উদ্যোগের সম্মেলন ১৯৯৩ সালে ভারতের নতুন দিল্লিতে শুরু করা হয়। এই উদ্যোগ বর্তমানে একটি ফোরামে পরিণত হয়েছে যা সদস্য দেশগুলোর মধ্যে শিক্ষা সম্পর্কিত অভিজ্ঞতা নিয়ে আলোচনা করে। এই ফোরাম তাদের নিজেদের মধ্যে সু-অনুশীলন বিনিময় করে এবং “সবার জন্য শিক্ষা” সম্পর্কিত অগ্রগতি পর্যবেক্ষণ করেন।
ই-৯ দেশসমূহ আর্থসামাজিকভাবে অনেক গুরুত্বপূর্ণ আগ্রগতি করেছে। ব্রাজিল, চীন, ইন্দোনেশিয়া এবং মেক্সিকো জি-২০ এর সদস্য। এর মধ্যে মেক্সিকো ওইসিডি সদস্য এবং চীন বর্তমানে পৃথিবীর দ্বিতীয় বৃহত্তম অর্থনীতির দেশ। ব্রাজিল এবং ভারতও সেরা দশ অর্থনীতির দুইটি দেশ। ইন্দোনেশিয়ার উন্নয়নও খুব দ্রত হচ্ছে। ১৯৯৩ এই ফোরামের সদস্য দেশসমূহের নমিনাল জিডিপি ছিলো পৃথিবীর মোট নমিনাল জিডিপির ১৬.৫% যা বর্তমানে বেড়ে হয়েছে ৩০%।
চিত্তেশ্বরী সর্বমঙ্গলা কালীমন্দির, চিৎপুর

হিন্দু দেবীমন্দির শ্রী শ্রী  চিত্তেশ্বরী সর্বমঙ্গলা কালীবাড়ি বর্তমান কলকাতার উত্তর প্রান্তে অবস্থিত কাশীপুর এবং চিতপুরে খগেন চ্যাটার্জী রোডে অবস্থিত। এটি উত্তর কলকাতার প্রাচীনতম মন্দিরগুলির অন্যতম। এই মন্দির চত্বরে মূল মন্দির দেবী সর্বমঙ্গলা ছাড়াও আছে তিনটি শিব মন্দির। লোকমুখে শোনা যায়, এই মন্দিরে দেবী নিরন্তর অবস্থান করেন। শ্রী চিত্তেশ্বরী সর্বমঙ্গলা দেবীর ছবি তোলা নিষিদ্ধ এবং কোথাও এনার ছবি পাওয়া যায় না।
অধুনা এই চিৎপুর এলাকায় একসময় রঘু নামে এক দুর্দান্ত দস্যুদলপতি সদলবলে থাকতেন। শোনা যায়, একদিন সন্ধ্যায় নদীর চড়ে উত্তর দিকে (বর্তমান মন্দিরের উত্তর দিকে যে পুকুর আছে সেই অংশটি পূর্বে নদীর চড়া অংশ ছিল) রঘু ডাকাত ভ্রমণ করছিলেন। ভ্রমণকালে তিনি জলাময় অংশে এক স্থানে দুটি পাথরের মধ্যে একটি মহাদেব এবং আরেকটি দেবীর মূর্তি দেখতে পান। সেই পাথরের মূর্তিটিকে এতোটা গ্রাহ্য না করলেও মনস্থির করতে না পেরে ঘরে চলে যান। কিন্তু রাত্রে দেবী তাকে স্বপ্নে দর্শন দিয়ে বলেন, "দস্যুবৃত্তি করে জীবনযাপন না করে সময় থাকতে এখন ছেড়ে দিয়ে সাবধান হয়ে যা। মহাশক্তিরূপিণী আমি সভৈরব জলাশয়ে পড়ে আছি; শেষ জীবনে আমার মহিমা প্রচার কর।"
মোহাম্মদ তৈয়ব আলী

মোহাম্মদ তৈয়ব আলী (জন্ম: ১৯৪৪ - মৃত্যু: ২৪ ডিসেম্বর, ১৯৯৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
মোহাম্মদ তৈয়ব আলীর জন্ম ঢাকায় তার বাবার নাম সোনা মিয়া এবং মায়ের নাম জোহরা বিবি। তার স্ত্রীর নাম হাজেরা বেগম। তাদের তিন ছেলে, তিন মেয়ে। 
মুক্তিযুদ্ধের পূর্বে বিভিন্ন ধরতাম ছোট ছোট কাজ করতেন মোহাম্মদ তৈয়ব আলী। ঢাকা শহরে তিনি ফল ফেরি করে বিক্রি করতেন। মে মাসের শেষে একটানা হেঁটে যান ভারত। হাতীমারা ক্যাম্পে গিয়ে মুক্তিযুদ্ধের প্রশিক্ষণ নেন।
মুক্তিবাহিনীর ২ নম্বর সেক্টরের ঢাকার গেরিলা দলের সদস্য ছিলেন মো. তৈয়ব আলী। ঢাকা মহানগরের মাদারটেক ও আশপাশে বেশ কয়েকটি গেরিলা অপারেশনে অংশ নেন তিনি। এর মধ্যে একটি ছিল পাকিস্তান সেনাবাহিনীর গানবোটে আক্রমণ। এছাড়াও নির্দিষ্ট অনেকগুলো যুদ্ধে সাহসিকতার সাথে মোকাবেলা করেন মোহাম্মদ তৈয়ব আলী।
মির্জাপুর শাহী মসজিদ

মির্জাপুর শাহী মসজিদ পঞ্চগড় জেলার আটোয়ারী উপজেলায় অবস্থিত বাংলাদেশের অন্যতম প্রত্নতাত্ত্বিক নিদর্শন। এটি আটোয়ারী উপজেলার মির্জাপুর নামক গ্রামে অবস্থিত বলে এর নামকরণ করা হয়েছে মির্জাপুর শাহী মসজিদ। 
মসজিদের শিলালিপি ঘেঁটে প্রত্নতত্ত্ববিদগণ ধারণা করেন মির্জাপুর শাহী মসজিদটি ১৬৫৬ সালে নির্মাণ করা হয়েছে। তবে মসজিদটি কে নির্মাণ করেছেন এটি নিয়ে ঐতিহাসিক মতপার্থক্য রয়েছে। কেউ কেউ মনে করেন, মালিক উদ্দিন নামে মির্জাপুর গ্রামেরই এক ব্যক্তি মসজিদটি নির্মাণ করেন। এই মালিক উদ্দিন মির্জাপুর গ্রামও প্রতিষ্ঠা করেন বলে জনশ্রুতি রয়েছে। আবার কেউ কেউ মনে করেন, দোস্ত মোহাম্মদ নামে জনৈক ব্যক্তি মসজিদটির নির্মাণ কাজ শেষ করেন। তবে প্রত্নতত্ত্ববিদগণ ধারণা করেন, মুঘল শাসক শাহ সুজার শাসনামলে মসজিদটি নির্মাণ করা হয়েছিলো।
মির্জাপুর শাহী মসজিদটির দৈর্ঘ্য ৪০ ফুট ও প্রস্থ ২৫ ফুট। মসজিদটির সামনের দেওয়ালে চিত্রাঙ্কন ও বিভিন্ন কারুকার্য রয়েছে যেগুলো একটি অপরটি থেকে আলাদা। মসজিদটিতে একই সারিতে তিনটি গম্বুজ রয়েছে। প্রতিটি গম্বুজের কোণায় একটি করে মিনার রয়েছে। মসজিদটিতে ফারসি ভাষার একটি শিলালিপি রয়েছে যেটা থেকেই ধারণা করা হয় এটি মুঘল আমলে নির্মিত হয়েছিল।
কিংবদন্তি অনুসারে, একটি ভূমিকম্পে মসজিদটির কিছু অংশ ভেঙ্গে যায় এবং ইরান থেকে মসজিদটি সংস্কারের জন্য লোক নিয়ে আসা হয়।
২০০০-এ জনসংখ্যা অনুযায়ী দেশের তালিকা

এই নিবন্ধটি ২০০০ সালের জনসংখ্যা অনুযায়ী দেশসমূহের তালিকা। এখানে ২০০০ সালের শুরুতে জনসংখ্যার ভিত্তিতে বিশ্বের দেশসমূহের তালিকা দেয়া হয়েছে।
এই সারণীতে ২০০০ সালের শুরুতে থাকা কেবল ২৩০টি দেশ এবং অঞ্চলের উপাত্ত রয়েছে, ২০০০ সাল বা পরবর্তী বছরগুলিতে ঘোষিত কোন জাতীয় অঞ্চল এতে যুক্ত করা হয়নি।
এই তালিকাটি ক্ষেত্র ভিত্তিতে "দেশ"-এর সংজ্ঞা গ্রহণ করে। এখানে যুক্তরাজ্যকে একটি একক দেশ হিসাবে বিবেচিত করা হয়েছে এবং নেদারল্যান্ডস রাজ্য-এর অন্তর্ভুক্ত দেশগুলিকে পৃথকভাবে বিবেচিত করা হয়েছে।
শাহ ইসমাইল গাজীর দরগাহ

শাহ ইসমাইল গাজীর দরগাহ বাংলাদেশের রংপুর বিভাগে অবস্থিত একটি প্রাচীন দরগাহ। এটি মূলত রংপুর জেলার পীরগঞ্জ উপজেলার অন্তর্গত একটি প্রাচীন মাজার। এটি বাংলাদেশ প্রত্নতত্ত্ব অধিদপ্তরের তালিকাভুক্ত একটি প্রত্নতাত্ত্বিক স্থাপনা। ধারণা করা হয় এটি মোঘল আমলের শেষের দিকে তৈরি। এটি রংপুর জেলার পীরগঞ্জ থানার একটি বিখ্যাত স্থান।
প্রত্নতাত্ত্বিক মাজারটি বগুড়া-রংপুর মহাসড়কের পাশে অবস্থিত।
শাহ ইসমাইল গাজী বাংলার একজন বিখ্যাত ইসলাম প্রচারক ছিলেন। ধারণা করা হয় বারবক শাহের আমলে তিনি বাংলার উত্তরাঞ্চলে বিভিন্ন অংশে মুসলিম রাজ্যের বিস্তারে জন্য ও ইসলাম প্রচারে কাজে নিয়োজিত ছিলেন। তার নামেই এই দরগাহর নামকরণ করা হয়েছে।
কথিত আছে যে, শাহ ইসমাইল গাজী ছিলেন রসুল -এর বংশধর এবং তিনি মক্কায় জন্মগ্রহণ করেন। সেখানেই বড় হন ও শিক্ষাগ্রহণ করেন।
ইসলামের প্রচারের জন্য তিনি ভারতে আসেন। বারবক শাহের আমলের (১৪৫৯-১৪৭৪ খ্রি) তিনি একজন ভাল দরবেশ যোদ্ধা হিসাবে নিজেকে প্রতিষ্ঠিত করেন। মিথ্যা অভিযোগের কারণে সুলতান রাগান্বিত হয়ে দরবেশের শিরশ্ছেদের আদেশ দেন। কথাটি সত্য নয়। লোককাহিনী অনুসারে শিরচ্ছেদের পর শাহ ইসমাইলের মাথা রংপুরের কান্তদুয়ারে এবং দেহ হুগলি জেলার মান্দারণে কবর দেয়া হয়। তার প্রতি শ্রদ্ধা রেখেই এই দরগাহ করা হয়।
শাহ ইসমাইল গাজীর দরগাহ প্রায় পাঁচ মিটার উঁচু ঢিবিটি প্রাচীন ইট আর পাথরে পূর্ণ। এর উপরি ভাগে প্রায় ৭ মি. দৈর্ঘ্য ও ৫ মি. প্রস্থ আয়তনের সমতল স্থানের পশ্চিম ভাগে একটি ছাদহীন ক্ষুদ্র ও জীর্ণ ইমারত আছে। দক্ষিণের দেয়ালে একটি দরজা আছে। এটি হিন্দু-বৌদ্ধ যুগের প্রাচীন কীর্তি।
ভিতরগড় দুর্গ

ভিতরগড় পঞ্চগড় জেলার সদর থেকে ১৬ কিলোমিটার উত্তরে অবস্থিত বাংলাদেশের অন্যতম একটি প্রত্নতাত্ত্বিক অঞ্চল। এটি মধ্যযুগের একটি দুর্গ নগরী। সম্পূর্ণ এলাকার আয়তন ২৫ বর্গ কিলোমিটার। ইঙ্গ-আইরিশ সরকারী কর্মকর্তা রবার্ট মন্টগোমারি মার্টিন কর্তৃক লিখিত "দ্য হিস্ট্ররী, এন্টিকুইটিয, টপোগ্রাফি এণ্ড স্ট্যাটিসটিকস অব ইস্টার্ণ ইন্ডিয়া" গ্রন্থটির ১৮৩৮ খ্রিষ্টাব্দে প্রকাশিত ৩য় খণ্ডে সর্বপ্রথম ভিতরগড় দুর্গের উল্লেখ পাওয়া যায়। ভিতরগড় দূর্গের অভ্যন্তরে ২২ প্রত্নস্থল চিহ্নিত করা হয়েছে। এইসব প্রত্নস্থল থেকে বেশ কিছু প্রত্ননিদর্শনও সংগ্রহ করা হয়েছে।
ভিতরগড় দুর্গ পঞ্চগড় জেলার সদর উপজেলার অমরখানা ইউনিয়নে অবস্থিত। এই দুর্গনগরীটি প্রায় ২৫ বর্গকিলোমিটার ব্যাপ্ত এলাকা নিয়ে বিস্তৃত। পুরো দুর্গটি কয়েকটি স্তরে চারটি আবেষ্টনী দেওয়াল দিয়ে বিভক্ত ও এর উত্তর দিকের দেওয়াল এবং পূর্ব-পশ্চিম দেওয়ালের কিছু অংশ ভারতের জলপাইগুড়ি জেলায় পড়েছে। ১৮০৯ খ্রিষ্টাব্দে বুকানন হ্যামিল্টন ভিতরগড় পরিদর্শন শেষে লিখেছিলেন যে, “ভিতরগড় নগরীটি চারটি আভ্যন্তরীক গড়ের সমবায়ে গঠিত। গড়গুলির একটি অপরটির অভ্যন্তরভাগে অবস্থিত। রাজার প্রাসাদ অবস্থিত ছিল সবচেয়ে ভিতরের গড়ে। সবচেয়ে ভিতরের এবং মধ্যবর্তী নগরীর উপবিভাগ ছিল। প্রতিটি নগরী সুইচ্চ দুর্গপ্রাচীর ও সুবৃহৎ পরিখা দ্বারা পরিবেষ্টিত ছিল যার প্রস্থ প্রায় ৫০ ফুট এবং গভীরতা ১০ থেকে ১৫ ফুট। দুর্গর প্রাচীর মাটি ও ইটের মিশ্রণে তৈরী ছিল। দুর্গ নগরীটি কয়েকটি ক্ষুদ্র নগরীতে বিভক্ত ছিল। পূর্ববাহুর সবচেয়ে বাইরের নগরীতে নিম্নবর্গীয় মানুষজন বসবাস করতো এবং স্থানটির নাম ছিরৎল হরিরঘর।”
প্রত্নতত্ত্ববিদগণ ধারণা করেন, দুর্গটি নির্মাণ করেছেন রাজা পৃথু ও এটিকে তিনি রাজধানী হিসেবে ব্যবহার করতেন। ইতিহাসবিদদের মতে, ১২৫৭ সালে সুলতান মুঘিসউদ্দীন কামরূপ রাজ্য আক্রমণ করলে এটি সুলতানী শাসনে চলে আসে। ১৪৫৮ খ্রিষ্টাব্দের দিকে ভিতরগড় অঞ্চলটি কামরূপ রাজ্যের হোসেন শাহ শাসন করেছেন। এছাড়াও এ অঞ্চলটি একসময় গৌড় ও প্রাগজ্যোতিষপুরের অংশ ছিলো বলে মনে করা হয়। খনন কাজের সময় দুর্গটিতে দুটি প্রাচীন মন্দিরও আবিষ্কৃত হয়।
সম্প্রতিকালে প্রাচীন ভিতরগড় দুর্গটিতে ২০০৯ সালের পর ইউনিভার্সিটি অব লিবারেল আর্টস বাংলাদেশের সহযোগী অধ্যাপক প্রত্নতত্ত্ববিদ ড. শাহনাজ হুসনে জাহান লীনার তত্ত্বাবধানে বেশ কয়েকবার খননকাজ পরিচালনা করা হয়েছে। এছাড়া বাংলাদেশ সরকারের প্রত্নতত্ত্ব অধিদপ্তর এখানে সামগ্রিক জরীপ পরিচালনা করেছে।
বাংলাদেশ সরকারের অবসরপ্রাপ্ত সচিব সুহেল আহমেদ চৌধুরী, তথ্যপ্রযুক্তিবিদ এন. এম. হাবিবুল্লাহ এবং শাহনাজ হুসনে জাহানের নেতৃত্বে ২০১৩ খ্রিষ্টাব্দে ভিতরগড় সংরক্ষণ সমিতি (ইং: Bhitargarh Promotional Society) গঠিত হয়। এই সমিতি ভিতরগড় দুর্গ সম্পর্কে জনসচেতনতা বৃদ্ধির জন্য কাজ করছে। এছাড়া ভিতরগড়ে উৎখনন এবং উৎখননে প্রাপ্ত প্রত্ননিদর্শনের সংরক্ষণের বিষয়েও এই সমিতি সক্রিয় রয়েছে। এই সমিতি ইতোমধ্যে ভিতরগড়দুর্গের অভ্যন্তরে ২২ প্রত্নস্থল চিহ্নিত করেছে। এ প্রত্নস্থলসমূহ খালপাড়া গ্রাম ছাড়াও প্রধানপাড়া, ছোট কামাত, চুমানুপাড়া, কমলাপাড়া, সেনপাড়া, পেশকার পাড়া, জমাদার পাড়া, বড় কামাত, মেহনা ভিটা ও সিপাহি পাড়া গ্রাম জুড়ে অবস্থিত।
১৯৬২ (গ্রন্থ)

১৯৬২ সাংবাদিক মৃণাল তালুকদারের রচনা করা একটি গ্রন্থ। ২০১৩ সালের সেপ্টেম্বর মাসে এই গ্রন্থটি প্রথম প্রকাশ পায়। লেখক একসাথে ভূগোল, ইতিহাস এবং ভ্রমণের বিবরণের যোগসূত্রে গ্রন্থটি ১৯৬২’র ভারত-চীন যুদ্ধের কথা বর্ণনা করেছেন। ইতিপূর্বে অসমীয়া প্রতিদিন পত্রিকায় ১৯৬২ বইটি বিবিভিন্খণ্ডে প্রকাশিত হয়।
লেখক সমগ্র কাহিনীকে সর্বমোট ২৭ টি ভাগে বিভক্ত করেন । প্রতিটি খণ্ডেই উন্মোচিত হয়েছে ১৯৬২ সালের ভারত-চীন যুদ্ধের পিছনে সত্য কি ছিল। কাহিনীর ভাগসমূহ হল -
১৯৬২ গ্রন্থটি প্রথম প্রকাশ পেয়েছিল ২০১৩ সালের সেপ্টেম্বর মাসে। এর আগে অসমীয়া প্রতিদিন পত্রিকায় বইটি বিভিন্ন কিস্তিতে প্রকাশ করা হয়।
শঙ্খনিধি হাউজ

শঙ্খনিধি হাউজ বা শঙ্খনিধি মন্দির পুরান ঢাকার টিপু সুলতান রোডে অবস্থিত একটি শতবর্ষী পুরাতন ভবন। এই ভবনটি প্রত্নতত্ত্ব অধিদপ্তরের ঐতিহ্যবাহী ৩২ টি ভবনের তালিকা এবং ঢাকা সিটি কর্পোরেশন ও রাজধানী উন্নয়ন কর্তৃপক্ষ এর ৯৩ টি ঐতিহাসিক নান্দনিক ভবনের তালিকার অন্তর্ভুক্ত। 
বিশ শতকের শুরুর দিকে লালমোহন সাহা বণিক, ভজহরি সাহা বণিক ও গৌর নিতাই সাহা বণিক ব্যাবসায় বেশ উন্নতি লাভ করেন। বিত্তশালী হওয়ার পর তারা বণিক উপাধি বর্জন করে ‘শঙ্খনিধি’ (শঙ্খের বাহক) উপাধি গ্রহণ করেন। ১৯২০-১৯২৬ সালের দিকে তারা ঢাকার কিছু ভূসম্পত্তির মালিক হন এবং সেখানে কিছু ভবন নির্মিত হয়। ঢাকার টিপু সুলতান রোড থেকে ওয়ারীর র‍্যাংকিন স্ট্রিট পর্যন্ত বিভিন্ন স্থানে এই ভবনগুলো গড়ে ওঠে। বণিক ভ্রাতৃত্রয়ের মধ্যে লালমোহন সাহা ১৯২১ সালে শঙ্খনিধি হাউস নির্মাণ করেন।
১৯৭১ সালে বাংলাদেশের মুক্তিযুদ্ধের সময় ভবনের হিন্দু অধিবাসীগণ ভারতে চলে যায় এবং ভবনটি ভূমি মন্ত্রণালয়ের অধিকারে আসে। এটি দেবোত্তর সম্পত্তির অন্তর্গত ও এই সংক্রান্ত যাবতীয় প্রমাণ‌ও ভূমি দফতরে সংরক্ষিত থাকা সত্ত্বেও মন্ত্রণালয় ভবনটি অযৌক্তিকভাবে ব্যক্তি মালিকানায় হস্তান্তর করে। ১৯৮০ সালে শঙ্খনিধি হাউস প্রত্নতত্ত্ব অধিদপ্তরের তালিকায় অন্তর্ভুক্ত হয়। ১৯৯১ সালে শঙ্খনিধি হাউসের একাংশ ও নাচঘর ভেঙে ফেলা হয়।
শঙ্খনিধি হাউস একটি দ্বিতল ভবন। এতে গোথিক-ইন্ডিয়ান ও ইন্দো-সারাসিন রীতির প্রভাব দেখা যায়। এর সম্মুখভাগে একটি কারুকাজ করা সুদৃশ্য ফটক রয়েছে। কেন্দ্রে রয়েছে ষড়ভুজাকৃতি স্তম্ভ। ভবনের দুইপাশে তিনটি করে প্রবেশ পথ বিদ্যমান। দেয়ালের পলেস্তারায় দৃষ্টিনন্দন লতাপাতা ও ফুলের নকশা নজর কাড়ে। ভবনের উত্তরদিকে রয়েছে একটি মন্দির।
বর্তমানে শঙ্খনিধি হাউস অরক্ষিত অবস্থায় দখলদারদের কবলে পড়ে নিজের জৌলুস হারিয়ে কোনোমতে টিকে আছে। দখলদারদের কেউ কেউ গ্যারেজ ও দোকানপাট বসিয়েছে, কেউ বা সপরিবারে বসবাস করছে। ২০১১ সালের ডিসেম্বরে দখলদাররা উত্তরদিকের মন্দির ভাঙতে শুরু করে এবং দোতলার ছাদ সম্পূর্ণ ভেঙে ফেলে। বর্তমানে (সেপ্টেম্বর ২০১৬) মন্দিরের দরজা তালাবদ্ধ অবস্থায় দেখতে পাওয়া যায়।
প্রায় ৫০০ বৎসরের পুরাতন ঢাকার ৩৮ নং, টিপু সুলতান রোড লালমোহন সাহা ষ্ট্রীট ( ঠাকুর বাড়ী ) ওয়ারীর শঙ্খনিধি হাউসের শ্রী শ্রী রাধাগোবিন্দ জিঁউ মন্দির বা শঙ্খনিধি মন্দিরটিতে রাধাগোবিন্দ জিউর‌ পূজা করা হত । ১১ অক্টোবর, ২০২১ শঙ্খনিধি মন্দির কমিটি শঙ্খনিধি হাউসে সকালে শারদীয় দূর্গাপূজা গেলে জবরদখলকারী মুসলিমরা বাঁধা দেয় । ফলে ষষ্ঠীতে মন্দিরে প্রতিমা নিয়ে প্রবেশ সম্ভব হয় না । ঘটনাস্থলে ‌পুলিশ এসে হিন্দুদের উপরে লাঠিচার্জ করে । এক পর্যায়ে মারাত্মক আহত করা হয় বাংলাদেশ হিন্দু পরিষদের সাজন মিশ্রকে। মহিলাদের ওপরেও আঘাত করা হয় । প্রতিমা নিয়ে সারাদিন রাস্তায় বসে থাকার পরেও প্রতিমা নিয়ে মন্দিরে প্রবেশ করতে পারেন না হিন্দুরা। হিন্দুরা তাই রাস্তাতেই প্রতিমা স্থাপন করে পুজো করার প্রস্তুতি নেয় । এরপর বাংলাদেশ জাতীয় হিন্দু মহাজোটের মহাসচিব অ্যাডভোকেট গোবিন্দচন্দ্র প্রামাণিক সেখানে আসেন । তিনি হিন্দুদের পুজোয় বাধা ও পুলিশের ভূমিকার তীব্র নিন্দা করেন । হিন্দুদের প্রতিবাদে বাধ্য হয়ে সোমবার রাতে পুলিশ ওয়ারির টিপু সুলতান রোডে বলদা গার্ডেনের পাশে রাস্তার উপরে পুজো করার অনুমতি দেয়। এই ঘটনায় আওয়ামি লিগের স্থানীয় সাংসদ এবং প্রশাসনের প্রতিনিধিরা শঙ্খনিধি মন্দিরের দেবোত্তর সম্পত্তির উপর অবৈধ লিজ বাতিল‌ , মন্দির থেকে অবৈধ ‌জবরদখলকারীদের উচ্ছেদ‌ ও ঐতিহাসিক মন্দিরটি পুনরায় চালুর আশ্বাস দেয়। এতে জাতীয় হিন্দু মহাজোট সন্তোষ প্রকাশ করে ।
সোনাকান্দা দুর্গ

সোনাকান্দা দুর্গ মুঘল আমলে নির্মিত একটি জল দুর্গ।  এটি ১৬৫০ সালের দিকে তৎকালীন বাংলার সুবাদার মীর জুমলা কর্তৃক নির্মিত হয়েছিল বলে ধারণা করা হয়। এটি নারায়ণগঞ্জে জেলার বন্দর উপজেলায় শীতলক্ষা নদীর পূর্বতীরে অবস্থিত। ষোলশ শতকের দিকে জাহাঙ্গীর নগর (বর্তমান ঢাকা) কে বহিঃ শত্রুর হাত থেকে রক্ষা করতে কিছু স্থানে তিনটি জল দুর্গ নির্মাণ করা হয়েছিল এবং তার‌ই একটি এই সোনাকান্দা দুর্গ।
১৫৫৭ সালে মুঘল সেনাপতি মুনিম খানের নিকট দাউদ খান কিররানির পরাজয়ের মধ্যদিয়ে বাংলা মুঘল সাম্রাজ্যের প্রত্যক্ষ নিয়ন্ত্রণে আসে। মুঘলরা বাংলায় একটি প্রগতিশীল শাসন ব্যবস্থা স্থাপনের লক্ষ্য নিয়ে বাংলাকে বহিঃ শত্রুর হাত থেকে রক্ষা করতে দৃঢ় নীতি গ্রহণ করেন। 
১৬৬০ খ্রিষ্টাব্দে মীর জুমলাকে তৎকালীন বাংলা প্রদেশের সুবাদার বা গভর্নর হিসেবে নিয়োগ দেয়া হয়। তিনি জলদস্যু দ্বারা বাংলার গুরুত্বপূর্ণ শহর গুলোতে লুটতরাজ চালানোর ব্যাপারে অবগত ছিলেন। জলদস্যু্দের আক্রমণ থেকে রাজধানী ঢাকাকে রক্ষা করতে তিনি ঢাকার আশেপাশে তিনটি জল দুর্গ নির্মাণ এর সিদ্ধান্ত নেন। নারায়ণগঞ্জের সোনাকান্দা দুর্গ তারমধ্যে একটি। 
এই দুর্গ নির্মাণের তারিখ সংবলিত কোন শিলালিপি পাওয়া যায় নি তবে ঐতিহাসিকদের মতে এটি ১৬৬০ থেকে ১৬৬৩ খ্রিষ্টাব্দের মধ্যে নির্মিত হয়েছিল। 
দুর্গটিতে রয়েছে ইষ্টক নির্মিত পুরু দেয়াল, একটি বিশাল কামান প্ল্যাটফর্ম এবং উত্তরমুখি একটি প্রবেশ তোরন দুর্গটিতে মূলত দুটি প্রধান অংশ লক্ষ্য করা যায়. এক আত্মরক্ষামূলক প্রাচীর এর বিশাল আয়তন যা ৩.০৫ মিটার উচ্চতা সম্পন্ন এবং যার মধ্যে গোলা নিক্ষেপের জন্য বহুসংখ্যক প্রশস্ত-অপ্রশস্ত ক্ষুদ্র ক্ষুদ্র ছিদ্র আছে। যা থেকে বন্দুক এবং হালকা কামান ব্যবহার করে জলদস্যুদের দিকে শেল নিক্ষেপ করা যেত। অপরটি হচ্ছে পশ্চিমদিকের উচু মঞ্চ যা দুর্গকে জলদস্যুর আক্রমণ থেকে রক্ষা করত।
সবচেয়ে উল্লেখযোগ্য স্থাপনা হচ্ছে দুর্গের বিশাল কামান প্ল্যাটফর্ম।গোলাকার কামান প্ল্যাটফর্মের একটি সিঁড়ি রয়েছে, কামান প্ল্যাটফর্মের উঁচু মঞ্চে শক্তিশালী কামান নদীপথে আক্রমণকারীদের দিকে তাক করা থাকত। এটি মুগলদের জলদুর্গের একটি  অনন্য বৈশিষ্ট্য। চতুর্ভুজাকৃতির এ দুর্গটির আয়তন ৮৬.৫৬ মি  থেকে ৫৭.০ মি। এখানে অষ্টভুজাকৃতির চারটি  বুরুজ দুর্গের চার কোণে রয়েছে।  দুর্গের একমাত্র প্রবেশ তোরণটি উত্তর দিকে। প্রবেশদ্বারটি একটি আয়তাকার ফ্রেমএর মধ্যে স্থাপন করা হয়েছে। 
জল দুর্গকে  ঘিরে নানারকম কল্পকাহিনী প্রচিলিত রয়েছে। যেমন-
গেলিথিয়ায় ভাইকিং উপস্থিতি

গালিথিয়া মধ্যে ভাইকিং এর উপস্থিতি নবম ও দ্বাদশ শতাব্দীর মধ্যবর্তী জায়গা নেয় যখন তারা একটি নৌ ও সামরিক শক্তি ছিল, আটলান্টিক মহাসাগর দ্বারা লুন্ঠন ও বিজয়ের অভিযান চালু এবং শহর যা তারা লুট করতে চেয়েছিলেন নদী দ্বারা ক্রমবর্ধমান। তারা তাদের যাত্রা ভূমধ্যসাগরে সব পথে প্রসারিত করে, এবং পথে তারা গালিথিয়া হানা দেয়। সমসাময়িক পাঠ্যে ভাইকিং প্রায়ই normandos বা lordimani হিসেবে উল্লেখ করা হয়।
গালিথিয়া মধ্যে ভাইকিংদের প্রথম বহিরাক্রমণ "Annales Bertiniani" উল্লেখিত এবং আগস্টে ৮৪৪ তারিখে, যখন একটি লুণ্ঠন অভিযান থেকে একটি গ্রুপ পিরেনে প্রবেশ করে এবং গালিথিয়া পৌঁছে যায় একটি ঝড়ের দ্বারা ধাক্কা খেয়ে। উপকূলীয় গ্রাম লুন্ঠন করার পর তারা চরমভাবে প্রত্যাহত হল ফেরাম বৃক্যানটিয়াম (Farum Brecantium) নৈকট্যে। অর্থাত, হারকিউলিসের টাওয়ার (তারা ডাক তো)। আস্তুরিযাস এর রেমিরো আই সেই সময়ে আস্তুরিযাস রাজা ছিলেন, প্রতিআক্রমণের জন্য গালিথিয়া এবং Asturia সৈন্য জড়ো করে। আস্তুরিয় জয়ের পর ভাইকিং লিসবন এর দিক তাদের সমুদ্রযাত্রা অব্যাহত করে।
লোককাহিনী ব্যাখ্যা করে যখন ভাইকিং নদী মাস্মা মুখে এসে পরে তখন Gonzalo Bretoña এর বিশপের এলাকায় পবিত্র বিশপ আসন্ন আক্রমণের বিরুদ্ধে আসমান থেকে সুরক্ষার জন্য প্রার্থনা করলেন। একটি প্রধান ঝড় ছেড়ে দেওয়া হয়, দ্রুত সব ডুবন্ত এবং ভাইকিংদের একটি বৃহৎ সংখ্যা তাদের জাহাজ এ পালিয়ে যায়।
ভাইকিং ৮৫৯ সালে গালিথিয়া ফিরে আসে যখন অর্ডনো আই আস্তরিয়াস এর রাজত্বকাল ছিল। এ টা ছিল ফরাসি উপকূল যেখান থেকে লুটপাট অভিযান দ্বারা একশ জাহাজ অনিশ্চিত ছিল যেটা পরে আরোসা মোহনার দিকে পরিচালিত হয়েছিল। ইরিয়া ফ্লেভিয়া লুটপাটের পর তারা সান্তিয়াগো ডি কম্পোসটেলা অভিযান অব্যাহত রাখে, যেখানে তারা ঘেরাও করে। তাদের প্রতিবেশীদের রাজস্ব দেওয়া ছিল লুটপাট এড়াতে, কিন্তু এটা সত্ত্বেও, ভাইকিং শহরে প্রবেশের চেষ্টা ছিল। তারা সম্মুখীন হয়েছিল সেনা ডন পেড্রো দের, যারা তাদের বিচ্ছুরিত করে এবং তাদের জাহাজ আটত্রিশটি ধ্বংস করেফেলে; পরে জীবিত ভাইকিং দক্ষিণে গিয়েছিল। এই অভিযানের ফলে ইরিয়া এর এপিসকোপাল সি, সান্তিয়াগো ডি কম্পোসটেলা স্থানান্তর হয়।
৯৫১ সালে ভাইকিং পুনরায় গ্যালিশিয় উপকূলে আক্রমণ করে। গ্যালিশিয় শহর তার পরবর্তি বছর ধরে তাদের প্রতিরক্ষাকে শক্তিশালী করবে। ৯৬৪ সালে ভাইকিং আবার এসেছিল, কারণ তাদের ছেলানোভা (Celanova) এর ম্যানডোনিডো, রোসেনডো (Rosendo) এর নিজস্ব বিশপের মুখোমুখি হতে হয়েছে।
১০১৫ অভিযানে ওলাফ হেরাল্ডসন, যিনি পরে নরওয়ে রাজা ওলাফ দ্বিতীয় হয়ে নেতৃত্বে ছিলেন। ক্যাসট্রোপল, বেটানজোস, রিবাস ডি শীল এবং টুই তিনি এই চারটি প্রধান গ্যালিশিয় শহর ধ্বংস করেছে।
অরুণ ধাপ

অরুণ ধাপ চকজুনিদের সবচেয়ে বড় ঢিবি। বাংলাদেশের রংপুর বিভাগের দিনাজপুর জেলার অবস্থিত একটি প্রাচীন স্থাপনা। এটি মূলত দিনাজপুর জেলার নবাবগঞ্জ উপজেলার দাউদপুর ইউনিয়নে অন্তর্গত একটি প্রাচীন ধাপ। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
দিনাজপুর জেলার নবাবগঞ্জ উপজেলা চকজুনিদ নামক স্থানে এই প্রত্নতাত্ত্বিক স্থাপনাটি অবস্থিত। অরুণ ধাপ ঘিরে আরো অনেক প্রাচীনকীর্তি আছে, সেসব থেকে বড় ও জনপ্রিয় অরুণ ধাপ।
পূর্ব-পশ্চিম এই ঢিবির আয়তন প্রায় ৭৫ মিটার. দৈর্ঘ্য ও ৪৫ মিটার প্রস্থ। এর সর্বোচ্চ অংশের উচ্চতা ছিল প্রায় ৮ মিটার। ঢিবির মধ্যস্থলে একটি নিচু জায়গা আছে। সেই নিচু জায়গায় উঁচু ছাদ বিশিষ্ট একটি কক্ষ ছিল। ছাদটি ধ্বংস হওয়ায় বর্তমান এই অবস্থা। এটি একটি বড় মন্দির। এ মন্দিরে খনন কাজ চলার সময় এখানে ছোট ছোট কিছু ভগ্ন সূর্য মূর্তির অংশ বিশেষ পাওয়া যায়। তা থেকে অনেকে মনে করে এটি একটি সূর্য মন্দির ছিল। বেহুলার বাসর ঘর আর অরুণ ধাপ দেখতে অনেকটা একই রকম।
তাংগানিকা হ্রদ

তাংগানিকা হ্রদ আফ্রিকাতে অবস্থিত একটি বৃহৎ হ্রদ। এটি আয়তন ও গভীরতার দিক থেকে রাশিয়ার সাইবেরিয়ার বৈকাল হ্রদের পরে বিশ্বের দ্বিতীয় বৃহত্তম মিষ্টি পানির হ্রদ৷ তদুপরি এটি বিশ্বের সর্বোচ্চ দৈর্ঘ্যের হ্রদ ৷ এই হ্রদ চারটি দেশজুড়ে বিস্তৃত হয়ে আছে- তানজানিয়াতে ৪৬%, গণতান্ত্রিক কঙ্গো প্রজাতন্ত্রতে ৪০%, বুরুন্ডি ও জাম্বিয়াতে বাকী অংশ৷ এই হ্রদের জল কঙ্গো নদীতে প্রবাহিত হয়ে অবশেষে আটলান্টিক মহাসাগরে পতিত হয়েছে।
তাংগানিকা নামের অর্থ "সমভূমি সদৃশ হ্রদ"।বলে জানা যায় ৷
তাংগানিকা হ্রদ আলবার্টীয় গ্রস্ত উপত্যকার (Albertine Rift) ভেতরে অবস্থিত। এই প্রাচীর পূর্ব আফ্রিকার গ্রস্ত উপত্যকা ব্যবস্থার (East African Rift) একটি অংশ। আফ্রিকার সর্ববৃহৎ গ্রস্ত হ্রদ (rift lake)। এই হ্রদ বিশ্বের প্রায় ১৮% নির্মল জল বা মিঠা পানি ধরে রেখেছে বলে ধারণা করা হয়। তাংগানিকা হ্রদ উত্তর-দক্ষিণে
এই হ্রদের গভীরতা ও ক্রান্তীয় অবস্থানর জন্য এর জলের ভরের বিশেষ পরিবর্তন ('turnover' of water masses) হয় না ৷ যার ফলে এই হ্রদের কিছু গভীরতার জল জীবাশ্ম জল ('fossil water') ও অক্সিজেনবিহীন (anoxic)। এই হ্রদের অববাহিকার বিস্তার ২৩১ হাজার বর্গকিলোমিটার।
চোর চক্রবর্তীর ঢিবি

চোর চক্রবর্তীর ঢিবি বা চোর চক্রবর্তীর দুর্গ বাংলাদেশের রংপুর বিভাগের বিরামপুরে অবস্থিত একটি প্রাচীন মাটির দুর্গ ও ভবন। এটি মূলত দিনাজপুর জেলার বিরামপুর উপজেলার অন্তর্গত একটি প্রাচীন দুর্গ। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। ১৯৬৮ সালে উৎখননের কাজ শুরু হয়।
কিংবদন্তি অনুসারে, এক ব্রাহ্মণ, চুরি বিদ্যায় পারদর্শি তার ছেলেকে চুরি থেকে বিরত রাখতে ছেলেকে একটি পাত্রে ছাই ও মুদ্রা দিয়ে পরীক্ষা নিয়েছিল। শর্ত ছিল, মুখে ছাই না লাগিয়ে মুদ্রাটি বের করে আনতে হবে। ব্রাহ্মণের ছেলে এটাতে জিতে যায় ও চুরি অব্যহত রাখে। চুরির টাকা থেকে একটি প্রাসাদ নির্মাণ করে। একবার মগধের রাজ্যে চুরি করতে গিয়ে সৈন্যদের তাড়া খেয়ে নিজের প্রাসাদে ঢুকে তোরণ লাগিয়ে দেয়। সৈন্যরা চোর কই বলে চিৎকার করতে থাকে। তখন থেকে অত্র এলাকার নাম চরকাই হয় যা বিরামপুর উপজেলার আদি নাম।
বিরামপুর রেলস্টেশনের রেলক্রসিং অতিক্রম করে দুই কিলোমিটার উত্তর-পূর্বদিকে চরকাই গ্রামে এই দুর্গ ও ভবনটি স্থাপিত। রাস্তার দুপাশে আছে শালবন, ছোট বড় অনেক জলাশয়।
এই স্থাপনাটি রাস্তা থেকে এক মিটার উঁচু। উত্তর-দক্ষিণে লম্বা এই ঢীবির আয়তন প্রায় ১০৫মি.× ৯০ মি.। ঢিবির দক্ষিণ দিক ঘেঁষে পরিখা আছে। পূর্ব-পশ্চিমের পরিখার আয়তন প্রায় ১৩৬ মি. × ১২ মি। পশ্চিমের পরিখার আয়তন ১৫০ মি. × ২১ মি.। উত্তর দিকে দুই বিঘা জমির উপর একটি প্রাচীন পুকুর আছে। এর আশে পাশে অনেক পরিখা খনন করা হয়েছে। পাশে জনবসতি গড়ে ওঠেছে।
বৃহৎ হ্রদসমূহ

বৃহৎ হ্রদসমূহ (অন্য নাম Laurentian Great Lakes, Third Coast, বা Great Lakes of North America) উত্তর আমেরিকাতে কানাডা ও যুক্তরাষ্ট্রের সীমাতে অবস্থিত কিছুসংখ্যক নির্মল জলের হ্রদর সমষ্টি। এই হ্রদসমূহ সেন্ট লরেন্স নদীর (Saint Lawrence River) মাধ্যমে আটলান্টিক মহাসাগরের সঙ্গে সংযোজিত। সুপিরিয়র হ্রদ (Superior Lake), মিশিগান হ্রদ (Michigan Lake), হুরন হ্রদ (Huron Lake), ইরি হ্রদ (Erie lake) ও অন্টারিও হ্রদ (Ontario lake) এর এই সমষ্টি পৃথিবীর মধ্যে অবস্থিত বৃহৎ নির্মল জলের হ্রদের সমষ্টি ও এই সমষ্টি বিশ্বের প্রায় ২১% জল বহন করছে৷ এই হ্রদ সমষ্টির মোট পৃষ্ঠতল (total surface) , ও মোট আয়তন ৷ এই হ্রদসমূহের সমুদ্রের মতো বৈশিষ্ট্য, যেমন সামুদ্রিক ঢেউয়ের মতো ঢেউ, বাতাস, তীব্র স্রোত, গভীরতা, বৃহৎ আকার আদির জন্য এই পাঁচটি হ্রদকে ’"inland seas’" বলেও উল্লেখ করা হয়৷ সুপিরিয়র হ্রদ আকারে বিশ্বের দ্বিতীয় বৃহত্তম হ্রদ ও মিচিগান হ্রদ কেবল একটি দেশের মধ্যে সীমাবদ্ধ হ্রদসমূহের ভিতরে বৃহত্তম।
বৃহৎ হ্রদসমূহ প্রায় ১০,০০০ বছর পূর্বে শেষ হিমবাহ পিরিয়ডের শেষ সময় বিগলিত বরফ আটকে যাওয়াতে সৃষ্টি হয়৷ এই হ্রদসমূহ পরিবহণ, বাণিজ্য আদির ক্ষেত্রে গুরুত্বপূর্ণ ভূমিকা পালন করেছে। তদুপরি এই হ্রদসমূহ জীববৈচিত্র্যের ক্ষেত্রে অতি চমকপ্রদ।
হুইটনী হাস্টন

হুইটনী এলিজাবেথ হাস্টন (আগস্ট ৯, ১৯৭৩ – ফেব্রুবারী ১১, ২০১২) যুক্তরাষ্ট্রএর একজন প্রতিভাসম্পন্ন কণ্ঠশিল্পী, মঞ্চশিল্পী, প্রযোজক ও ছিলেন। ২০০৯ সালে গিনেস ওয়ার্ল্ড রেকর্ডর মতে তিনি বিশ্বের সবচেয়ে বেশি পুরস্কার পাওয়া নারী। ২০১০ সাল পর্য্যন্ত তার মধ্যে ২ টা এমী অ্যাওয়ার্ড, ৬টা গ্র্যামি অ্যাওয়ার্ড, ৩০ টা বিলবোর্ড মিউজিক অ্যাওয়ার্ড ‌ও ২২ টা আমেরিকান মিউজিক অ্যাওয়ার্ড মুখ্য। এর উপরে হাস্টন বিশ্বের অভিলেখসংখ্যক পরিমানে বিক্রী হওয়া বিভিন্ন সংগীতজ্ঞ। তার সময়ের প্রসিদ্ধ সোল গায়ক সংগীতজ্ঞ সকলের, বিশেষত মাক সিসি হাস্টন, সম্বন্ধীয় ডায়ন বারবিক ও ডী ডী বারবিকি, ও গডমাডার এরিথা ফ্রেঙ্কলিনর থেকে অনুপ্রাণিত হয়ে হাস্টন ১১ বছর বয়সেই তার নিউ জার্সী গীর্জার জুনিয়র গস্‌পেল choir গেয়ে সংগীত জীবনের সূচনা করেন। পরে মাকর সঙ্গে নিউ ইয়র্কএর শহর এলাকার নৈশ ক্লাবে গান গেয়ে থাকায় তার এরিষ্টা রেকর্ডর লেবেল-হেড ক্লাইভ ডেভিসর সঙ্গে পড়ে । হাস্টন সাতটি ষ্টুডিয়ো অ্যালবাম ও তিনটি সাউণ্ডট্রেক অ্যালবাম প্রকাশ করেন; ডায়মণ্ড, মালটি প্লেটিনাম, প্লেটিনাম বা গোল্ড সার্টিফিকেস্যন জুবিলী পালন করেন।
২০১২ সালের ১১ ফেব্রুবারী তারিখে ক্যালিফোর্ণিয়ার বীভার্লি হিলের বীভার্লি হিল্টন হোটেলে কোনো অজ্ঞাত কারণবশতঃ হাস্টনের মৃত্যু হয় ।